armonistas: Ιουνίου 2009\nΑναρτήθηκε από Armonistas στις 9:27 μ.μ. 4 σχόλια:\nΑναρτήθηκε από Armonistas στις 1:13 π.μ. 1 σχόλιο:\nΑναρτήθηκε από Armonistas στις 7:14 μ.μ. 3 σχόλια:\nΔιαβάζουμε και απορούμε. Η ΣΦΕΝΤΟΝΑ δημοσίευσε μια είδηση που σοκάρει. Διαβάστε την εδώ και τρελαθείτε μαζί μας. Μαζική κοπή δέντρων γίνεται στη Σχολή Μηχανικού στο Λουτράκι και οργανώνεται κινητοποίηση για αύριο το πρωί.\nΌπως χαρακτηριστικά γράφει το ρεπορτάζ:\nΗ ηλεκτρονική μας εφημερίδα παίρνει την πρωτοβουλία για να σώσουμε το πανέμορφο δάσος της Σχολής Μηχανικού, που όπως προαναφέραμε αποτελεί ένα πνεύμονα πρασίνου για όλη την περιοχή. Καλεί Αθηναϊκά και Τοπικά ΜΜΕ, ευαισθητοποιημένους πολίτες και φορείς του τόπου μας, αλλά και Κορίνθιους βουλευτές και πολιτευτές, νομαρχιακή και τοπική αυτοδιοίκηση εκπροσώπους κομμάτων, πολιτικές νεολαίες να βρισκόμαστε ΟΛΟΙ αύριο Τρίτη 23 Ιουνίου στις 9 το πρωί, μπροστά από την πύλη του στρατοπέδου και να ζητήσουμε από τον Διοικητή να σταματήσει το καταστροφικό έργο του.\nΝα μας επιτρέψει να δούμε από κοντά την περιοχή όπου σύμφωνα με τις έγκυρες πληροφορίες μας έχουν κοπεί 700 και πλέον δέντρα και να μας αιτιολογήσει την πράξη του αυτή. (Αλήθεια τι απέγιναν οι κορμοί τους;!)\nΤέλος επειδή πιστεύουμε ότι ο στρατός μας γενικότερα , έχει ευαισθησίες για το περιβάλλον και το έχει αποδείξει με την συμμετοχή του σε πολλές φυσικές καταστροφές, αλλά και σε πρωτοβουλίες δεντροφύτευσης και προστασίας του πρασίνου, ζητάμε από την πολιτική και στρατιωτική ηγεσία του να επέμβουν αμέσως για να σώσουμε τον οικολογικό θησαυρό της Σχολής Μηχανικού Λουτρακίου.\nΟΛΟΙ ΑΥΡΙΟ ΤΟ ΠΡΩΪ ΣΤΙΣ 9.00 ΣΤΗΝ ΠΥΛΗ ΤΟΥ ΣΤΡΑΤΟΠΕΔΟΥ\nΑναρτήθηκε από Armonistas στις 7:48 μ.μ. 1 σχόλιο:\nΑπό τη σημερινή ΣΦΗΚΑ:\nΗ συμμετοχή στα κοινά, ομολογουμένως, είναι μια πολύ σύνθετη λειτουργία. Συμμετέχεις, αντιστέκεσαι, ενοχλείσαι, προτείνεις, επιτίθεσαι, αμύνεσαι, απογοητεύεσαι, χαίρεσαι, αγανακτείς, ενθουσιάζεσαι, ονειρεύεσαι, μιλάς, ακούς, ψάχνεις, ψάχνεσαι, σχεδιάζεις, διαβάζεις, ρωτάς, απαντάς.\nΙδιαίτερα μεγάλο κομμάτι ήσαν και είναι, οι στιγμές άμυνας. Είναι οι στιγμές που σχεδιάζονται «καταστροφικές επιθέσεις» από κάποιους για το περιβάλλον, το δημόσιο χώρο, τη δημοκρατία, τα εργασιακά δικαιώματα, τα προϊόντα και αναγκάζεσαι να οργανώνεις ή να συμμετέχεις σε άμυνες, για να αποτρέψεις τους «κατακτητές». Προσπαθείς να πείσεις, όσο το δυνατόν περισσότερους πολίτες να ενεργοποιηθούν, ώστε να αποτρέψουν τα σχέδια κάποιων επιχειρηματιών ή πολιτικών ή συνήθως και των δύο μαζί.\nΗ πρόσφατη εμπειρία αλλά και η ιστορία έχουν δείξει ότι αν κινητοποιούνται οι πολίτες, δύσκολα νικούν οι επιτιθέμενοι. Αυτό είναι το σημείο κλειδί στις μάχες που δίνονται και ευτυχώς τα τελευταία χρόνια υπάρχουν αρκετές επιμέρους «νίκες», που μας δίνουν κουράγιο να συνεχίσουμε.\nΕίναι όμως, πολύ ψυχοφθόρο να αμύνεσαι συνέχεια. Αναγκαίο μεν, αλλά …εκνευριστικό. Όταν ο χρόνος είναι δυσεύρετος και αναγκάζεσαι να αναλώνεις πολύ από αυτόν σε «αμυντικούς σκοπούς», μειώνεται η δημιουργικότητα και η «επιθετική πλευρά» της συμμετοχής. Αυτή η πλευρά, που κάθε συμμετέχοντας ονειρεύεται. Η θετική, η δημιουργική, η «ουτοπική». Αυτή που μας αρέσει.\nΤι να κάνεις, όμως; Να αφήσεις να γίνουν εργοστάσια με λιθάνθρακα; Να αφήσεις να ξεπουλήσουν ότι δημόσιο έχει μείνει; Να αφήσεις να βιάζουν τη δημοκρατία και να σφυρίζεις απαθής; Να αφήσεις τους άρχοντες να αδιαφορούν για τον Πευκιά; Να αφήσεις να καούν τα δάση και να μην τα φυλάς; Δεν γίνεται!\nΤο κακό της υπόθεσης είναι ότι πληθαίνουν οι περιπτώσεις άμυνας. Μας την πέφτουν από παντού. Το καλό είναι ότι σε κάθε τέτοια μάχη, κάνεις καινούριους «συμμάχους» και γνωρίζεις κι άλλους που ενοχλούνται. Πολλαπλασιάζονται οι σπίθες και έτσι η φωτιά της δημιουργίας, ανάβει ευκολότερα στη συνέχεια. Συγκροτούνται κοινότητες ανθρώπων, που με αφορμή μια άμυνα, ήρθαν και μπορούν να παραμείνουν κοντά.\nΗ συμμετοχή, με τον τρόπο που την βιώνουμε εμείς στην Αρμονική Ανάπτυξη, έχει χαρές και λύπες. Δεν είναι λίγες οι στιγμές της απογοήτευσης, της διάθεσης να τα παρατήσεις όλα και να ιδιωτεύσεις. Όμως, πάντα κάτι γίνεται, κάτι σε ενοχλεί και συνεχίζεις. Η «φωτιά», ευτυχώς, δε σβήνει εύκολα.\nΌπως έχουν πει κάποιοι άλλοι αγωνιστές και ασπαζόμαστε κι εμείς, «αντιλαμβανόμαστε τη μερικότητα των αγώνων μας και είμαστε πάντα έτοιμοι να προσθέσουμε και να προστεθούμε. Απέναντι στην αφαίρεση και τη διαίρεση που χρησιμοποιούν οι εξουσίες, αντιτάσσουμε την πρόσθεση και τον πολλαπλασιασμό». Και όπου το πει…\nΕτικέτες ΔΗΜΟΚΡΑΤΙΑ, ΔΗΜΟΣΙΟΣ ΧΩΡΟΣ, ΠΕΡΙΒΑΛΛΟΝ, ΣΥΜΜΕΤΟΧΗ\nΞαφνικά χθες ο Τι με λες κατέβασε το μπλογκ. Ο Freeguilty χρησιμοποιήθηκε από κάποιους ως σχολιαστής-υβριστής του Τι με λες και γενικά επικρατεί μια ανακατωσούρα, που πολλοί από εμάς την είχαμε προβλέψει.\nΕίναι γεγονός ότι τα μπλογκ ενοχλούν και μάλιστα πολύ. Ανώνυμα και επώνυμα. Η κορινθιακή μπλογκοκοινότητα, που ομολογουμένως είναι πολύ καλή, αυτή τη στιγμή βάλλεται και ίσως θα πρέπει να δούμε κάποια πράγματα από την αρχή.\nΕπειδή απαρτία δεν μπορούμε να έχουμε διά ζώσης, προτείνω να κάνουμε ένα chat (κλειστό) όσοι έχουμε μπλογκ και να πούμε ορισμένα πράγματα που πιστεύω ότι θα βοηθήσουν. Ο Βίος έθεσε ήδη μία πρόταση και σίγουρα υπάρχουν κι άλλα που αξίζουν τον κόπο να συζητηθούν. Τι λέτε;\nΑναρτήθηκε από Armonistas στις 9:18 π.μ. 8 σχόλια:\nMε αφορμή λοιπόν την συζήτηση για το ΓΠΣ της πόλης και αντιλαμβανόμενος ότι η συντριπτική πλειοψηφία των παρευρισκομένων κατοίκων, αρχών, συμβούλων κ.λ.π., παρέστησαν στην συνεδρίαση, όχι από αγωνία για το μέλλον της πόλης τους ή του χωριού τους, ούτε βέβαια από αγάπη για την γη τους, αλλά με μοναδικό σκοπό να κάνουν ανάληψη χρημάτων από το « μηχάνημα»- κατασκευαστής-τες, χρησιμοποιώντας αντί πλαστικής κάρτας το κομμάτι γης που τους αντιστοιχεί, οδηγήθηκα σε κάποιες σκέψεις.\nΧρειάστηκαν πολλά χρόνια σκληρών προσπαθειών από τις εκάστοτε Ελληνικές κυβερνήσεις, τους εκάστοτε δημοτικούς άρχοντες και όλο το κύκλωμα της οικοδομής, ώστε να επιτευχθεί το αποτέλεσμα που όλοι πλέον πασιφανώς αντιλαμβάνονται.\nΤην απαξίωση της «μάνας γης», εφόσον αυτή δεν μπορεί να οικοδομηθεί!\nΜοιάζει απίστευτο μα είναι αληθινό ...\nΤο χώμα από το οποίο «είμαστε πλασμένοι», χους…κλπ, δεν αξίζει για να δουλευτεί, να αναπτύξει φυτά που θα καρπίσουν , θα θρέψουν ανθρώπους και ζώα, και ότι περισσέψει θα γίνει πάλι χώμα και πάλι από την αρχή, στο αέναο ταξίδι της ζωής που γεννάται από το χώμα και ξαναγυρνά σε αυτό.\nΤο χώμα δεν αξίζει να μείνει γυμνό για να πιει τη βροχή να τροφοδοτήσει τις υπόγειες δεξαμενές του εδάφους για να αναβλύσει φυσικώς ή τεχνητώς λίγο πιο κάτω το πολυτιμότερο στοιχείο της φύσης, το ύδωρ, δηλ. η ίδια η ζωή!\nΤο χώμα δεν δικαιούται να είναι η τροφή και το υπόστρωμα, για να μεγαλώσουν λουλούδια, που θα τέρψουν τους οφθαλμούς και θα λειτουργήσουν καταπραϋντικά και ηρεμιστικά στον παρανοημένο από το κυνήγι του οικονομικού κέρδους άνθρωπο. Εφόσον βέβαια «έχει μάτια» και νου για να τους αφιερώσει ελάχιστο χρόνο! Δεν μπορεί να στηρίξει μέσα του τις ρίζες από κάθε είδους δένδρα. Προσφέροντας καρπούς, δροσιά, σκιά, καταφύγιο, υγρασία, οξυγόνο, ΖΩΗ!\nΤο χώμα δεν μπορεί να κρύψει ζωάκια, μικροοργανισμούς και να τα θρέψει συντηρώντας τον κύκλο της ζωής.\nΤο χώμα δεν μπορεί να δεχθεί τίποτα στα σπλάχνα του να το αποσυνθέσει και να ξαναγεννήσει ζωή.\nΤο χώμα δεν μπορεί να μείνει σαν παρακαταθήκη για πιθανώς δύσκολες εποχές που ίσως έλθουν. Δεν μπορεί να παραμείνει για να θρέψει κόσμο αν ποτέ χρειαστεί!\nΗ ΜΑΝΑ ΓΗ έχει αξία μόνο σαν επικαλυφθεί από μπετόν. Αν πάνω της σηκωθούν τερατουργήματα ή μεζονέτες , βίλες ή και βιοτεχνίες κάθε είδους για να θησαυρίσουν και άλλο, αυτοί που «προνόησαν», να αγοράσουν φθηνά και να πουλήσουν ακριβά. Αφού η «τύχη» το έφερε να γίνει εκεί το κέντρο…\nΗ μάνα γη, έχει αξία μόνο αν, τοπογράφοι, πολεοδόμοι, μηχανικοί, αρχιτέκτονες, μπετατζήδες κλπ την ξεσκίσουν και την διαμοιράσουν όπως τα ιμάτια….\nΣε τέτοια κατάντια, μάς οδήγησαν συνειδητά. Όταν χώρες χωρίς παραγωγική γη, αγοράζουν σε άλλα κράτη για να μπορούν να παράξουν ΤΡΟΦΙΜΑ, εμείς ξεπουλάμε παρακαλώντας τους μελετητές να εντάξουν την γη μας στο οικοδομικό αλισβερίσι!\nΗ θεά Δήμητρα με την κόρη της την Περσεφόνη και τον υπέροχο μύθο τους, που στα σχολεία δεν διδάσκεται μάλλον, δεν έχουν θέση στην ωραία μας χώρα!\nΗ μάνα γη ΜΑΣ, κλαίει…αλλά κανείς δεν την ακούει πια…\nΘα το πληρώσουμε κάποτε, σκληρά…όπως το πληρώνουν οι κολασμένοι του λεκανοπεδίου…\nΑναρτήθηκε από Armonistas στις 8:10 π.μ. 2 σχόλια:\nΕτικέτες ΑΓΡΟΤΙΚΑ, ΑΞΙΟΠΡΕΠΕΙΑ, ΤΣΙΜΕΝΤΟ, ΧΩΡΟΤΑΞΙΚΟ\nΟι πληροφορίες μας λένε ότι οι ενστάσεις των 28 αγροτών από το Ζεμενό δεν έγιναν δεκτές. Ο ΕΛΓΑ έβγαλε σωστή την αρχική εκτίμηση (ναι, αυτή τη γνωστή) και δεν θα δώσει ευρώ παραπάνω στους κατάφωρα αδικημένους.\nΑυτό σημαίνει ότι είναι σωστές οι εκτιμήσεις για τους άλλους; Τι θέλουν να μας πουν οι "ποιητές";\nΜη μιλάτε, μην αντιδράτε,\nΜην ενοχλείστε από την αδικία!\nΠάρτε το ξεροκόμματο σας και σκάστε, γιατί την άλλη φορά ίσως δεν...\nΗ εξουσία είναι πιο δυνατή από εσάς!\nΚάποιοι θα γλεντάνε με τα κλεμμένα και κάποιοι θα αγωνιούν για το πώς θα βγάλουν τη χρονιά. Ειν' ο κατήφορος πολύς ακόμα;\nΑναρτήθηκε από Armonistas στις 7:49 μ.μ. 1 σχόλιο:\nΑπό χθες ξεκίνησαν να κόβουν τα χόρτα στον Πευκιά, κατά μήκος της ΠΕΟ. Ευτυχώς, επιτέλους, άντε μπράβο, πάλι καλά, κάλλιο αργά και διάφορα άλλα ακούγονται από τα στόματα όλων των Ξυλοκαστριτών. Θα έχουμε έναν βραχνά λιγότερο και ας ευχηθούμε του χρόνου να κοπούν γρηγορότερα.\nΆντε μόλις τελειώσουμε με τα χόρτα στον "κήπο" του Ξυλοκάστρου, να πάμε και στις πίσω αυλές. Όπως π.χ. στο δρόμο για το νέο νεκροταφείο, που όπως δείχνουν οι παρακάτω φωτογραφίες του Λουκά Ψαράκη, γίνεται χαμός.\nΌπως βλέπετε, ιεραρχούμε τις φωτογραφίες και βάζουμε ένα ένα τα θέματα. Ιεραρχημένα. Μετά θα πάμε και παραπάνω. Εις ανώτερα...\nΤΟ ΔΗΜΟΤΙΚΟ ΣΥΜΒΟΥΛΙΟ ΧΘΕΣ, ΗΤΑΝ ...ΣΧΕΔΟΝ ΟΠΩΣ ΕΠΡΕΠΕ ΝΑ ΕΙΝΑΙ ΠΑΝΤΑ.\nΣυζητήθηκε ο Γενικός Πολεοδομικός Σχεδιασμός στο χθεσινό δημοτικό συμβούλιο Ξυλοκάστρου. Μοναδικό θέμα, που η συζήτησή του κράτησε κοντά τέσσερις ώρες.\nΧθες, υπήρχε η δυνατότητα να μιλήσει κάθε δημότης και να πει τις προτάσεις του, να καταγραφούν και έτσι έγινε. Μίλησαν πολλοί, ακούστηκαν διάφορα και ο μελετητής κ. Μυλωνάς απαντούσε και ενημέρωνε συμβούλιο και δημότες. Δεν συμφωνούσαμε σε όλα, αλλά το θέμα δεν είναι αυτό. Η χθεσινή συζήτηση είχε στοιχεία που αποτελούν παράδειγμα προς μίμηση για το δημοτικό μας συμβούλιο.\nΘα αναφέρω επιγραμματικά δυο σημεία, που έκαναν ξεχωριστή τη χθεσινή συνεδρίαση και θα αναλύσουμε άλλη στιγμή τα υπόλοιπα.\nΤο πρώτο αφορά στο Βιοτεχνικό Πάρκο (χώρος υποδοχής παραγωγικών δραστηριοτήτων). Η πρόταση της δημοτικής αρχής, μέχρι πρότινος, ήταν να φιλοξενήσουμε εκεί, κάθε δραστηριότητα χαμηλής και μέσης όχλησης (θυμηθείτε εδώ και εδώ τις προτάσεις μας για το ΓΠΣ). Εμείς επιμέναμε ότι οι "μέσης όχλησης" είναι καταστροφικές για τον τόπο. Χθες η δημοτική αρχή είχε κάνει ένα βήμα πίσω και είπε ότι θα αφαιρέσει μερικές δραστηριότητες μέσης όχλησης (ανέφερε μερικές ο δήμαρχος, που αποτελούν όμως ...σταγόνα στον ωκεανό). Εμείς αντιπροτείναμε να γίνει Επιτροπή και να αποφασίσει ποιες δραστηριότητες θέλουμε και ταιριάζουν στις δραστηριότητες της περιοχής, γιατί αν αφήσουμε περιθώρια θα γίνουμε ...Οινόφυτα, πριν το καταλάβουμε. Η είδηση είναι ότι ο δήμαρχος, στο τέλος του συμβουλίου, δέχτηκε την πρότασή μας και συμφώνησε να συσταθεί Επιτροπή, που θα μετέχουν εκπρόσωποι από όλες τις παρατάξεις και που θα αποφασίσει ποιες δραστηριότητες θα φιλοξενηθούν στο χώρο υποδοχής παραγωγικών δραστηριοτήτων, που ετοιμάζουμε στο Ξυλόκαστρο. Πρωτοφανές στα χρονικά της δημοτικής αρχής και μακάρι να είναι η αρχή μιας γενικότερης αλλαγής στάσης τους.\nΤο δεύτερο σημείο είναι μια άλλη πρόταση που κάναμε. Ήρθε πολλές φορές η κουβέντα, στο συντελεστή δόμησης του Κεντρικού Ξυλοκάστρου και το μεγάλο πρόβλημα της πόλης, με τις πολυόροφες πολυκατοικίες. Προτείναμε λοιπόν, να καταγραφεί στο ΓΠΣ η επιθυμία του συμβουλίου, για μείωση του συντελεστή δόμησης και αναθεώρηση της υφιστάμενης κατάστασης. Μια αναφορά που στο ΓΠΣ, έχει περισσότερο χαρακτήρα ευχής παρά δέσμευσης, αλλά έχει μεγάλη σημασία να καταγραφεί η επιθυμία μας και να ξεκινήσουμε κάποτε το "Γολγοθά" των διαδικασιών για αλλαγή του υπάρχοντος και απαράδεκτου για την πόλη, καθεστώτος. Την πρότασή μας, στήριξε ο σύμβουλος της πλειοψηφίας κ. Περικλής Μενούνος και στο τέλος τη δέχτηκε και ο δήμαρχος και ο αρχηγός της μειοψηφίας κ. Αλογογιάννης. Άλλο πρωτοφανές γεγονός στα χρονικά. Διπλό το "χτύπημα", με την καλή έννοια!\nΌπως καταλαβαίνετε, μόνο και μόνο από τα δύο αυτά σημεία, χθες διαδραματίστηκαν γεγονότα που δεν είχαμε ξαναζήσει στο συμβούλιό μας. Βέβαια, οι περισσότερες από τις προτάσεις μας δεν έγιναν δεκτές, αλλά για πρώτη φορά ήμασταν μάρτυρες μιας σύνθεσης προτάσεων και μιας "ανθρώπινης" συζήτησης. Έτσι έπρεπε να συζητιούνται όλα τα σοβαρά θέματα του δήμου και με τέτοιους κανόνες και ανοχές από τον Πρόεδρο του ΔΣ. Ελπίζουμε να επαναληφθεί και σε άλλα θέματα που δεν το προβλέπει ο "Κανονισμός".\nΌσο για την παρέμβαση της Αρμονικής Ανάπτυξης, πιστεύουμε ότι ήταν καταλυτική και χρειάζεται ειδική μνεία στη δουλειά που έκανε ο Γιάννης Μπούρμπουλας, υπεύθυνος της ομάδας Πολεοδομικού Σχεδιασμού. Εδώ και ένα χρόνο οι έρευνες του και η μελέτη τού θέματος, μάς έδωσαν τη δυνατότητα να έχουμε προτάσεις τεκμηριωμένες, συγκεκριμένες και συγκροτημένες. Κάποιες έγιναν δεκτές, κάποιες όχι.\nΑυτά προς το παρόν. Θα επανέλθουμε σύντομα για το θέμα...\nΑναρτήθηκε από Armonistas στις 9:06 π.μ. 4 σχόλια:\nΕτικέτες ΓΠΣ, ΔΗΜΟΤΙΚΟ ΣΥΜΒΟΥΛΙΟ, ΣΧΕΔΙΑΣΜΟΣ, ΤΣΙΜΕΝΤΟ, ΧΩΡΟΤΑΞΙΚΟ\nΑναρτήθηκε από Armonistas στις 10:00 π.μ. 2 σχόλια:\nΑΠΟΘΗΚΕΣ ΦΡΑΝΤΖΗ. ΑΛΛΟ ΕΝΑ ΚΟΜΜΑΤΙ ΤΟΥ ΠΑΖΛ «ΒΑΡΒΑΡΟΤΗΤΑ»…\nΣτο Ξυλόκαστρο παίζεται, εδώ και πολλά χρόνια, ένα μακάβριο παιχνίδι. Συμπληρώνεται το παζλ «Βαρβαρότητα», που τα κομμάτια του σκεπάζουν τα στοιχεία ταυτότητας του τόπου. Το ένα μετά το άλλο έρχονται και ταιριάζουν, συντελώντας στη διαγραφή της μνήμης, της ιστορίας και της παράδοσής μας.\nΠελλήνη, Αριστοναύτες, Πευκιάς, Καρυωτάκης, Αποθήκες Φραντζή. Πέντε, από τα πολλά, τοπικά χαρακτηριστικά, που θάβονται κάτω από τη σκόνη του ευκαιριακού, του δήθεν και του παράλογου. Πέντε τοπικά περιουσιακά στοιχεία, που όχι μόνο αγνοούνται, αλλά αντιμετωπίζονται κι εχθρικά από τους άρχοντές μας.\nΓια την Πελλήνη και τη ναυπηγική ιστορία των Αριστοναυτών, έχουμε αναλύσει επανειλημμένα το έγκλημα που γίνεται. Για τον Πευκιά, επίσης. Για τον Συκιώτη Κώστα Καρυωτάκη, εσχάτως ήρθε και η τηλεοπτική σειρά της ΕΤ1 να μας θυμίσει ότι κοιμόμαστε ύπνο βαθύ, εμείς οι κατοικούντες στο «πράσινο ακρογιάλι της πατρίδας» του ποιητή. Σήμερα όμως, με αφορμή την επανέναρξη των εργασιών στις Αποθήκες Φραντζή, θέλω να εστιάσουμε στο …εστιατόριο που φτιάχνεται εκεί, το οποίο στο βάθος θα σερβίρει και μία σκέτη από πολιτισμό.\nΕίναι νωπές οι μνήμες των ομηρικών «συζητήσεων», που έγιναν την προηγούμενη τετραετία για την αγορά των Αποθηκών. Με τα πολλά τις αγοράσαμε, αλλά μετά, δεν συζητήσαμε ποτέ τι ακριβώς θα τις κάνουμε. Ποτέ δεν έκαναν θέμα την αξιοποίηση του κτηρίου, ούτε εντός, ούτε εκτός ΔΣ, παρά τις προσπάθειές μας.\nΘα περίμενε κάποιος να γίνει μεγαλύτερη κουβέντα για την ανάπλαση. Αμ, δε! Τον Ιούνιο του 2006 (εκλογές γαρ), είδαμε ένα πρωί το χώρο περιφραγμένο και απ’ έξω κρεμασμένο ένα σχέδιο που έδειχνε ένα εστιατόριο-μπαρ εκατοντάδων τετραγωνικών μπροστά, δύο παράταιρα αμφιθέατρα στο βάθος και μια βιβλιοθήκη στο πατάρι. Διαβάσαμε αργότερα στην εφημερίδα της δημοτικής αρχής, ότι το σχέδιο εκπονήθηκε από υπάλληλο του δήμου και εγκρίθηκε από επιστημονικούς κύκλους της περιοχής (!;!;!;). Δηλαδή στην καθομιλουμένη, το έφερε έτοιμο ο εργολάβος...\nΕμείς από την άλλη, περιμέναμε λαϊκή συνέλευση για την ανάπλαση. Μετά, συζήτηση και στο δημοτικό συμβούλιο. Θέλαμε κι αρχιτεκτονικό διαγωνισμό. Δεν πάμε καλά, ε; Μήπως είμαστε τελείως αλλού; Μήπως το «λογικό» πλέον, είναι υπερβολή; Κάτι σαν εξωγήινο, ένα πράγμα;\nΤώρα, τρία χρόνια μετά από την τραγική δημοπράτηση του έργου, ξεκινάνε πάλι οι εργασίες. Μετά από περίεργες προκαταβολές στον εργολάβο (για να πάρει τα κλιματιστικά, λένε), μυστήριες κατεδαφίσεις και τεχνικά λάθη, επανερχόμαστε μπροστά στο μεγάλο πρόβλημα, που εξ αρχής προτάξαμε. Τη βαρβαρότητα του σχεδίου.\nΕίναι η ίδια βαρβαρότητα που έχει κατακλύσει τα πάντα γύρω μας. Η βαρβαρότητα της τηλοψίας, του τσιμέντου, του ψεύτικου, του ρηχού, του εφήμερου. Η βαρβαρότητα της υποτιθέμενης δημοκρατίας μας. Η βαρβαρότητα που έχει υποβαθμίσει το περιβάλλον. Η βαρβαρότητα που τρώει το δημόσιο χώρο, τα δάση και τις παραλίες. Η ίδια είναι. Παντού. Δεν είναι τοπικό το πρόβλημα. Απλά, κατά τόπους αλλάζει το dressing…\nΜας σερβίρουν λοιπόν, για άλλη μια φορά, τη γνωστή σε όλους σαλάτα «Βαρβαρότης», που εδώ στο Ξυλόκαστρο τη γαρνίρουν τελευταία, με σως «σοσιάλ» και για dressing βάζουν ριζοσπαστικά κλωνάρια ανανεωτικής αριστεράς. Ως πότε όμως, συν-πολίτες θα την τρώτε; Ως πότε, ΣΥΝ-τροφοι θα βοηθάτε στο σερβίρισμα; Νισάφι, πια!\nΟι δικές μας θέσεις για τις Αποθήκες είναι γνωστές και καταγεγραμμένες στα προεκλογικά προγράμματα και στο περιοδικό μας (www.armonistas.gr), μαζί με πολύ ενδιαφέρουσες προτάσεις συμπολιτών. Δεν λείπει από το Ξυλόκαστρο, ένα εστιατόριο. Δόξα τω θεώ, έχουμε πολλά. Ένα σημείο αναφοράς λείπει. Ένα δελτίο ταυτότητας τόπου. Ένας χώρος που θα φιλοξενήσει την παράδοση και την ιστορία προϊόντων και ανθρώπων αυτής της γης. Ένας χώρος, όπου θα μπορεί κάποιος να δει πού ήρθε. Ο τόπος μας βρίθει ιστορίας. Είχε και έχει ξεχωριστούς ανθρώπους των γραμμάτων και των τεχνών. Κληρονομιά και περιουσία, που για ανεξήγητους λόγους δεν την αποδεχόμαστε. Μας λείπει ένα βιωματικό σχολείο ιστορίας, τεχνών και πολιτισμού. Πραγματικού πολιτισμού, που θα μπορούσε να φέρει και τα έσοδα, που επικαλούνται ως δικαιολογία, για την επιλογή του «σχεδίου» που υλοποιούν.\nΌμως ακόμα μπορούν να το αλλάξουν, αν θέλουν. Προλαβαίνουν. Αρκεί να το απαιτήσουμε. Όλοι. Δικοί τους, δικοί μας, δικοί σας, των άλλων και ξένοι. Όλοι, γιατί όλοι, πλην των εθελοντών τυφλών, αναγνωρίζουν το λάθος. Αρκεί να μιλήσουν όμως. Μόνο έτσι θα αλλάξει. Μιλήστε λοιπόν…\nΑναρτήθηκε από Armonistas στις 6:23 μ.μ. 1 σχόλιο:\nΕτικέτες ΑΠΟΘΗΚΕΣ ΦΡΑΝΤΖΗ, ΞΥΛΟΚΑΣΤΡΟ, ΠΟΙΗΤΙΚΟ, ΠΟΛΙΤΙΣΜΟΣ, ΤΟΠΙΚΗ ΙΣΤΟΡΙΑ\nΟ Γιάννης Μαντζίκος, πρόεδρος του ΤΟΣΥΝ Ξυλοκάστρου, έστειλε την παρακάτω επιστολή που δημοσιεύεται στη σημερινή ΣΦΗΚΑ:\nΗ ΑΠΑΞΙΩΣΗ ΕΝΟΣ ΘΕΣΜΟΥ ΚΑΙ Ο ΔΟΥΡΕΙΟΣ ΙΠΠΟΣ\nΣτο προεκλογικό φυλλάδιο της Κίνησης Πολιτών τον Οκτώβριο του 2006, η νυν Δημοτική Αρχή εξήγγειλε την πρόθεση της για θέσπιση «Δημοτικού Συμβουλίου Νεολαίας» όπως το αποκαλούσε. Τον Μάρτιο του 2008 όποτε και έγιναν οι εκλογές για το Τοπικό Συμβούλιο Νέων του Δήμου Ξυλοκάστρου, υπήρξαν δηλώσεις περί «κομματικών στρατών» και θεσμών που έχουν σκοπό «να διαιρέσουν τους νέους».\nΧωρίς καμιά διάθεση αντιπαράθεσης και επιθυμώντας να γνωρίζουν οι δημότες και ιδιαίτερα οι νεότεροι δημότες τα γεγονότα ως έχουν, θέτουμε μια σειρά «προβληματισμών» προς την Δημοτική Αρχή.\n- Ένας θεσμός ψηφισμένος από την βουλή των Ελλήνων, όπως είναι τα Τοπικά Συμβούλια Νέων, εξ ορισμού, δεν μπορεί να είναι κομματικός και να έχει σκοπό να διαιρέσει σε τοπικό επίπεδο τους νέους. Με τον ίδιο συλλογισμό τότε, ένα αντίστοιχο «Δημοτικό Συμβούλιο Νεολαίας», θα ήταν ένα προπαγανδιστικό όργανο της εκάστοτε Δημοτικής Αρχής.\n- 12 μήνες μετά την εκλογή μας, παρά τις υποσχέσεις για παραχώρηση γραφείου και παροχή διευκολύνσεων, παραμένουμε «νομάδες».\n- Σε σειρά εκδηλώσεων καλοκαιρινών και μη, δεν λάβαμε καμία πρόσκληση συμμετοχής.\n- Προσκλήσεις από Πολιτική Νεολαία του Δήμου Ξυλοκάστρου για διεξαγωγή εκδήλωσης χρειάστηκαν 50 ημερολογιακές ημέρες για να μας παραδοθούν.\n- Η Δημοτική Αρχή προβάλει μέσα από την εφημερίδα της Κίνησης Πολιτών του Δήμου Ξυλοκάστρου, την ύπαρξη Γραφείου Ενημέρωσης Νέων στο ΚΕΠ.\n- Ο Δήμος Ξυλοκάστρου έχει το «προνόμιο» να διαθέτει την μοναδική ιστοσελίδα στην Ελλάδα, όπου δεν αναφέρει την ύπαρξη του ΤΟΣΥΝ, ενώ αναφέρονται «δραστηριότητες» του.\n- «Εκπρόσωποι» του ΤΟΣΥΝ ταξιδεύουν στην Σλοβακία για ενημερωτικό σεμινάριο.\nΑς δώσουμε μερικές απαντήσεις:\n-Το Τοπικό Συμβούλιο Νέων του Δήμου Ξυλοκάστρου είναι εκλεγμένο με δημοκρατικές διαδικασίες και οι εκλεγμένοι του αντιπρόσωποι δεν είναι προσωπική επιλογή κανενός Δημάρχου είτε άλλου αξιωματούχου.\n-Παρά τις αρχικές δηλώσεις για πολιτική «ανοικτών θυρών», η Δημοτική Αρχή δεν προχώρησε στην εξεύρεση έστω ενός ελαχίστου χώρου για την στέγαση μας. Υπάρχει βέβαια το ελαφρυντικό της ανυπαρξίας πόρων για το Τοπικό Συμβούλιο Νέων και το γεγονός ότι ο θεσμός δεν χρηματοδοτήθηκε αναλόγως. Θα υπήρχε όμως η ίδια δυσκολία για το «Δημοτικό Συμβούλιο Νεολαίας»…?\nΑναφορικά με τον βαθμό κομματικής ταύτισης του θεσμού και του υπογράφοντος, εμπράκτως έχουμε αποδείξει και τονίσει, ότι συνεργαζόμαστε κυριολεκτικά με όλους.\n-Η σχεδόν πραξικοπηματική παράκαμψη του ΤΟΣΥΝ και η προβολή του Γραφείου Ενημέρωσης Νέων (το οποίο ασφαλώς δεν βλέπουμε ανταγωνιστικά) έχει ίσως στόχο να απαξιωθεί η δράση μας. Θεωρούμε δε, πως η παράλληλη δράση και συνεργασία του ΤΟΣΥΝ με το Γραφείο Πληροφόρησης Νέων θα είχε σημαντικά αποτελέσματα και θα συνέβαλε ουσιαστικά, εφόσον όμως υπάρξει δίαυλος επικοινωνίας. Από την στιγμή όμως που κύριο ρόλο στην ενημέρωση των Νέων αναλαμβάνει το Γραφείο Πληροφόρησης και το ΤΟΣΥΝ απενεργοποιείται, προκύπτει θέμα. Εξηγούμεθα, πρόκειται για παθογένεια του τοπικού πολιτικού συστήματος, όταν δύο όργανα-εργαλεία πολιτικής για τους νέους, δεν συνεργάζονται.\nΣημειώνουμε δε, ότι από τον Σεπτέμβριο του 2008, έχουμε προτείνει την δημιουργία Γραφείου Εργασίας, το οποίο άλλωστε προβλέπεται από τον Δημοτικό και Κοινοτικό Κώδικα. Οπότε τυχούσα επιχειρηματολογία ότι αντιδρούμε μηχανιστικά και βλέπουμε ανταγωνιστικά οτιδήποτε, εμπίπτει στην σφαίρα του φαντασιακού.\nΣεβόμαστε τους θεσμούς και για αυτό άλλωστε τιμούμε με την παρουσία μας (θεωρούμε) το Δημοτικό Συμβούλιο συνεχώς. Οτιδήποτε αφορά την νεολαία έχουμε την αίσθηση ότι γίνεται για το «κοινό καλό» των νέων του Δήμου μας και σαφώς θα έπρεπε να λειτουργεί υπό κλίμα συνεργασίας και αλληλοσυμπλήρωσης, επ’ ουδενί με τακτικές bypass και δουρείων ίππων.\nΜε το μέχρι τώρα έργο μας, ταπεινά και διακριτικά προχωράμε, προσπαθούμε να ωθήσουμε τον Δήμο μας και τη νεολαία του στην αναζήτηση ενός καλύτερου τοπικού μέλλοντος. Δεν εκλεχθήκαμε για να κάνουμε φιέστες και γιορτές, είμαστε εδώ για προωθούμε με συνέπεια, διακριτικότητα και απαλλαγμένοι από συμπλέγματα του παρελθόντος, τα συμφέροντα των νέων συνδημοτών μας.\nΑναρτήθηκε από Armonistas στις 4:03 μ.μ. Δεν υπάρχουν σχόλια:\nΕτικέτες ΔΗΜΟΚΡΑΤΙΑ, ΞΥΛΟΚΑΣΤΡΟ, ΣΥΜΜΕΤΟΧΗ, ΤΟΣΥΝ\nΛοιπόν, επειδή ο φίλος μας ο diogenis, μάς μοστράρει φωτο με βάρκες, τοπία, μπακαλιαράκια και λοιπά και επειδή σ' εμάς τους bloggers δεν ταιριάζουν τα "φάτε μάτια ψάρια.." κλπ των πολιτικάντηδων, περιμένουμε πρόσκληση blogo-ψαρο-ουζο-κατάνυξης, για να εκτιμήσουμε αυτά που διαφημίζει.\nΑπό "λόγια" πήξαμε, δεν θέλουμε άλλα. "Έργα" θέλουμε... και κανά παγάκι!\nΣτο Ρέθυμνο η δημοτική αρχή πρωτοπορεί, τολμά και αποφασίζει να επενδύσει στην τέχνη και μάλιστα στην σύγχρονη.\nΔημιούργησε ένα μουσειακό χώρο σύγχρονων προδιαγραφών 1000τμ, αξιοποιώντας υπάρχοντα κτίρια και ονομάζοντας την νέα μεγάλη πλατεία που ενοποιεί το ιστορικό κέντρο «πλατεία Πολιτισμού».\nΤο βασικό κτίριο ήταν Ενετικό, έγινε εργοστάσιο σαπουνιού και με χρήματα του Γ' ΚΠΣ και αφού παρέμεινε η παλιά του μορφή, το κέλυφος, αποκτήθηκε υποδομή σύγχρονη.\nΤο κέντρο του Ρεθύμνου είναι εικαστικός προορισμός πανελλήνιος και ενίοτε διεθνής. Το μουσείο έχει δύο επίπεδα και θα φιλοξενεί: περιοδικές εκθέσεις, προβολές, διαλέξεις, μουσικές εκδηλώσεις μικρού μεγέθους, καθώς και τον καφέ με βιβλιοθήκη και το πωλητήριο.\nΥπάρχει ασφαλώς η δυνατότητα να συμμετέχουν σχολεία σε εκπαιδευτικά προγράμματα του μουσείου.\nΣτο Ξυλόκαστρο οι αποθήκες Φραντζή προσανατολίζονται στην εστίαση.\nΞανάρχισαν οι εργασίες, αφού καταστράφηκε η πρόσοψη και δεν φαίνεται η δημοτική αρχή να αντιλαμβάνεται πόσο λάθος έχει κάνει με τα σχέδια που θέλει να υλοποιήσει αγνοώντας τις διαφορετικές προτάσεις που έχουν ακουστεί και δημοσιευθεί.\nΈτσι λοιπόν παραθέτω εδώ ένα ακόμη παράδειγμα διαφορετικών αντιλήψεων, που βοηθούν την πόλη, την αναπτύσσουν και οικονομικά, εστιάζοντας στον πολιτισμό και ΟΧΙ στο τσιμέντο, βοηθούν τους κατοίκους να προσανατολισθούν σε άλλους τρόπους επιδίωξης οικονομικής ευμάρειας από την αντιπαροχή και βέβαια τις νέες γενιές κοντά στις τέχνες, ώστε να ανθίσει η πόλη καλλιτεχνικώς και όχι οικοδομικώς.\nΥΓ: Οι πληροφορίες αντλήθηκαν από άρθρο της Φ. Μπάρκα στην Σαββατιάτικη Ελευθεροτυπία.\nΑναρτήθηκε από Armonistas στις 1:11 μ.μ. Δεν υπάρχουν σχόλια:\nΕτικέτες ΑΝΑΠΤΥΞΗ, ΑΠΟΘΗΚΕΣ ΦΡΑΝΤΖΗ, ΠΟΛΙΤΙΣΜΟΣ\nΕλέω Πευκιά καθυστέρησε το 6ο τεύχος του περιοδικού μας "Οι Αρμονίστας", αλλά δεν πάει άλλο. Καθυστερήσαμε, αλλά το δάσος είναι θέμα υψηλής προτεραιότητας. Αν κάποιος θέλει να στείλει κάτι, πρέπει να βιαστεί. Προλαβαίνει - δεν προλαβαίνει, χωράει - δεν χωράει. Θα αραιώσουν οι αναρτήσεις για λίγες μέρες, αλλά αν χρειαστεί θα παρεμβαίνουμε. Εδώ θάμαστε...\nΑχ βρε Λάκη κι εσύ λες για "πολιτικό αυνανισμό"; Εντάξει εγώ, είμαι παλιόπαιδο και παλιοχαρακτήρας. Εσύ όμως;\nΣτο πρώτο βίντεο είναι στο δέκατο έκτο λεπτό (15:55) (αν θέλετε να το δείτε καλύτερα, πατήστε το link πάνω από το βίντεο). Για πιο γρήγορα, δείτε το δεύτερο, στο 5:25. Ο Λαζόπουλος το είπε λίγο πιο ...παραστατικά, αλλά με το ίδιο νόημα. Πολιτική χωρίς τους πολίτες είναι ...\nAl Tsantiri Niouz - 09 Iouniou 2009-1\nΤΡΙΑ ΠΑΝΟ ΠΟΥ ΜΠΗΚΑΝ ΝΥΧΤΑ ΚΑΙ ΔΕΝ ΕΙΔΑΝ ΤΟ ΦΩΣ ΤΗΣ ΜΕΡΑΣ...\nΟι "Πολίτες για τη Σωτηρία του Πευκιά" έβαλαν τρία πανό στα κάγκελα του Πευκιά, το Σάββατο το βράδυ, πριν τις εκλογές.\nΤΑ ΠΕΥΚΑ ΠΕΘΑΙΝΟΥΝ ΟΡΘΙΑ\nΤΑ ΠΕΥΚΑ ΔΕΝ ΨΗΦΙΖΟΥΝ\nΔΗΜΑΡΧΕ, ΤΙΝΟΣ ΕΙΝΑΙ Ο ΠΕΥΚΙΑΣ;\nμε υπογραφή και στα τρία,\n"Πολίτες για τη Σωτηρία του Πευκιά".\nΤην Κυριακή το πρωί δεν υπήρχε κανένα. Τα απέσυρε το καθεστώς. Δεν καταφέραμε να τα δούμε για να έχουμε και φωτογραφίες, αλλά μας το είπαν τα μέλη της Επιτροπής. Πολλοί από αυτούς δεν ήξεραν με τι έμπλεξαν, αλλά θα μάθουν γρήγορα. Ήδη πρέπει να έχουν μάθει αρκετά...\nΕτικέτες ΑΥΤΟΔΙΑΧΕΙΡΙΣΗ, ΔΗΜΟΚΡΑΤΙΑ, ΠΕΥΚΙΑΣ, ΣΥΜΜΕΤΟΧΗ\nΣτο 99,92% της Επικράτειας τα αποτελέσματα σε σχέση με τις εθνικές εκλογές του 2007 και σε απόλυτους αριθμούς ψήφων είναι:\nΗ ΝΔ πήρε -1.340.895 ψήφους\nΤο ΠΑΣΟΚ -850.159 ψήφους\nΤο ΚΚΕ -155.891 ψήφους\nΟ ΣΥΡΙΖΑ -120.500 ψήφους\nΟ ΛΑΟΣ + 94.470 ψήφους\nΟι ΠΡΑΣΙΝΟΙ + 103.333 ψήφους\nΤα ΛΟΙΠΑ + 232.908 ψήφους\nΨΗΦΙΣΑΝ 2.036.734 ΛΙΓΌΤΕΡΟΙ\nΘα προστεθούν κάποιοι λίγοι ψήφοι σε κάθε κόμμα, αλλά η πραγματικότητα είναι αυτή. Για εκτιμήστε το κι έτσι...\nΣτην Κορινθία είχαμε στο 100% των τμημάτων και σε σχέση με τις εθνικές εκλογές του 2007 :\nΗ ΝΔ πήρε -20.244 ψήφους\nΤο ΠΑΣΟΚ -13.837 ψήφους\nΤο ΚΚΕ -1.124 ψήφους\nΟ ΣΥΡΙΖΑ -1.509 ψήφους\nΟ ΛΑΟΣ + 1.785 ψήφους\nΟι ΠΡΑΣΙΝΟΙ + 1.400 ψήφους\nΤα ΛΟΙΠΑ + 3.236 ψήφους\nΨΗΦΙΣΑΝ 30.293 ΛΙΓΌΤΕΡΟΙ\nΣτο δήμο Ξυλοκάστρου στο 100% των τμημάτων και σε σχέση με τις εθνικές εκλογές του 2007 :\nΗ ΝΔ πήρε -2.213 ψήφους\nΤο ΠΑΣΟΚ -1.407 ψήφους\nΤο ΚΚΕ -66 ψήφους\nΟ ΣΥΡΙΖΑ -180 ψήφους\nΟ ΛΑΟΣ + 212 ψήφους\nΟι ΠΡΑΣΙΝΟΙ + 167 ψήφους\nΤα ΛΟΙΠΑ + 374 ψήφους\nΨΗΦΙΣΑΝ 3.113 ΛΙΓΌΤΕΡΟΙ\nΈχει πολύ ενδιαφέροντα στοιχεία και η αποχή και η συμμετοχή. Ας τα δουν κι αλλιώς λοιπόν, όσοι ενδιαφέρονται...\nΑναρτήθηκε από Armonistas στις 2:18 π.μ. 3 σχόλια:\nΣτο περασμένο φύλλο, η Χριστίνα Κωλέττη μού έστειλε μια ανοικτή επιστολή, με τίτλο «Μίλα μου αλλιώς Ανδρέα». Η απάντηση επειδή είναι μακροσκελής, αλλά και γιατί, κατά τη γνώμη μου, δεν είναι θέμα για την εφημερίδα, φιλοξενείται στο blog της Αρμονικής Ανάπτυξης. Εκεί όποιος ενδιαφέρεται μπορεί και να διαβάσει τα δύο κείμενα και να απαντήσει.\nΧρειάστηκα, ούτε δυο, ούτε τρεις αλλά χίλιες δεκατρείς λέξεις (ακριβώς), για την παροχέτευση των συμπυκνωμένων αποβλήτων της επιστολής-έκπληξης. Δεν έχω μάθει και πολλά σε αυτόν τον τομέα από το δάσκαλό μου στην έκθεση, Τάκη Μιχόπουλο. Πολυλογά με ανεβάζει, πολυλογά με κατεβάζει. Μπορεί όταν μεγαλώσω (έχω ελπίδες ακόμα, γιατί όπως είπε κι η Χριστίνα μεγαλώνω αργά) να γίνω λιτότερος στο λόγο μου. Μπορεί, δεν είμαι και σίγουρος.\nΑν έπρεπε σώνει και καλά να απαντήσω με λίγες λέξεις θα διάλεγα το επίγραμμα του Τάκη:\nνα δουν το ψέμα αλήθεια.\nΤαιριάζει απόλυτα και στην επιστολή, αλλά και στην εποχή που διανύουμε στο Ξυλόκαστρο. Εποχή που χαρακτηρίζεται από εκτεταμένους και επαναλαμβανόμενους ψεκασμούς με «παραλογισμό», αναμεμιγμένου με κόκκους «αμφιβόλου ηθικής» και μπόλικο «δήθεν». Γίνεται μεγάλη και συστηματική προσπάθεια καταπολέμησης της λογικής, της ηθικής και της αλήθειας. Περαστικά μας…\nΥΓ: Για αυτούς που ισχυρίζονται ότι ο όρος «πολιτικός αυνανισμός» ήταν μια χυδαία ανακάλυψή μου, να τους πληροφορήσω ότι τον δανείστηκα από τον Υποδιοικητή Μάρκος των Ζαπατίστας, που τον χρησιμοποίησε για να περιγράψει ποιος είναι ο πραγματικός ορίζοντας του αγώνα τους και γιατί στους λόγους τους δεν μιλάνε για όλο το λαό, αλλά μόνο για τις κοινότητες που εκπροσωπούν. «Αν το κάναμε θα ήταν πολιτικός αυνανισμός», είπε σε ερώτηση που του έγινε το Μάρτιο του 2001. Εγώ απλώς το προσάρμοσα στην πολιτική παρατήρηση που έκανα.\nΑναρτήθηκε από Armonistas στις 10:50 μ.μ. Δεν υπάρχουν σχόλια:\nΕτικέτες ΑΥΤΟΔΙΟΙΚΗΣΗ, ΔΗΜΟΚΡΑΤΙΑ, ΞΥΛΟΚΑΣΤΡΟ, ΠΟΛΙΤΙΚΗ\nΔύο από τις «κρίσεις» που χρειάστηκε να διαχειριστεί ο δήμαρχος Ξυλοκάστρου την τετραετία που διανύουμε, ήσαν το ξήλωμα κάποιων ανενεργών κεραιών στο βουνό της Παναγίας και το θέμα του Πευκιά.\nΣτην πρώτη περίπτωση, πιάστηκαν στα πράσα οι τσιγγάνοι που είχε στείλει ο δήμος (στα μουλωχτά), για να «απαλλοτριώσουν» τα σίδερα κάποιων εγκαταστάσεων, που όμως δεν έκαναν εκπομπή σήματος. Τα τοπικά κανάλια, που σε αυτά ανήκαν οι ιστοί και τα κοντέινερ, έπεσαν να τον φάνε. Με τη συνεχή παρουσία της μειοψηφίας του ΔΣ Ξυλοκάστρου, έγιναν πολλές εκπομπές, που θέμα τους ήταν η γκάφα της δημοτικής αρχής.\nΗ κορύφωση του δράματος έγινε στο δημοτικό συμβούλιο. Το σκηνικό ήταν έτοιμο από νωρίς. Κάμερες, κλακαδόροι και περίεργοι είχαν γεμίσει την αίθουσα. Μίλησαν (τρόπος του λέγειν) διάφοροι και στο τέλος ήρθε η ώρα του δημάρχου. Για πρώτη φορά κατέβηκε από την έδρα και πήγε στο βήμα του συμβουλίου. Έδωσε ένα ρεσιτάλ ηθοποιίας, όπου στο σαιξπηρικό μονόλογό του, κυριάρχησε η λέξη καρκίνος. Έσωσε τις καλόγριες και τα γύρω χωριά από τον καρκίνο, αψηφώντας το νόμο. «Παρανόμησα γιατί οι υπηρεσίες αδρανούσαν, για να σώσω τον τόπο από την ακτινοβολία». Το παράλογο ήταν ότι ενώ μίλαγε για καρκίνο και επικίνδυνες ακτινοβολίες, στον ίδιο μονόλογο αλλά για άλλους λόγους, έλεγε ότι ήσαν άχρηστα παλιοσίδερα. Θα μου πείτε τι σημασία είχαν αυτά για τους οπαδούς που είχε μαζέψει από κάτω; Καμία. Έτσι κι αλλιώς η λογική έχει μεταναστεύσει εδώ και χρόνια.\nΣτην περίπτωση του Πευκιά, με αφορμή τη βαμβακάδα, ήρθαν στην επιφάνεια πολλά στοιχεία που απέδειξαν ότι ο δήμος για πολλά χρόνια αδρανούσε και αδιαφορούσε για το δάσος. Οι πολίτες κινητοποιήθηκαν και για άλλη μια φορά η δημοτική αρχή βρέθηκε σε αμηχανία. Η κορύφωση αυτού του δράματος έγινε στην εκδήλωση του δήμου στο θέατρο «Άγγελος Σικελιανός». Και αυτή τη φορά ο καρκίνος είχε την τιμητική του. Η διαφορά τώρα ήταν ότι ο νόμος αποτελούσε σύμμαχο του δημάρχου. Πάλι ακούστηκαν πολλά και διάφορα, αλλά το κεντρικό σύνθημα ήταν το ίδιο: «Όχι στον καρκίνο. Με νερό θα καταπολεμήσουμε τη βαμβακάδα».\nΜόνο να μην αποδειχθεί ίδιας αποτελεσματικότητας με το θαυματουργό «νερό του Καματερού». Θυμάμαι ακόμα που, δεκάχρονος τότε, έβαλα τη γιαγιά Παναγιώτα να πιει ένα παγούρι. Το ήπιε όλο, αλλά μετά από λίγους μήνες πέθανε. Ας ελπίσουμε ότι δεν θα έχει την τύχη της ο Πευκιάς.\nΟ καρκίνος λοιπόν, αποτελεί βασικό όπλο στη φαρέτρα του Αντώνη Κλαδούχου, στη διαχείριση κρίσεων. Τώρα θα μου πείτε: Αφού οι κεραίες ήσαν ανενεργές, τι καρκίνος και πράσινα φάρμακα; Γιατί δεν έριξαν τις κεραίες που εκπέμπουν; Γιατί δεν έχουν πειράξει καμία κεραία κινητής τηλεφωνίας, από αυτές που είναι πάνω και δίπλα σε σπίτια; Αν τους πειράζουν τα φυτοφάρμακα, γιατί δεν υλοποιούν το ευρωπαϊκό πρόγραμμα συλλογής και αποκατάστασης των φιαλών φυτοφαρμάκων, που τους προτείναμε πέρσι τέτοια μέρα (Παγκόσμια ημέρα περιβάλλοντος); Χιλιάδες τοξικές φιάλες πέφτουν στις ρεματιές μας και μολύνουν χώματα, ποτάμια και θάλασσα. Μιας και είναι τόσο ευαίσθητοι με την υγεία μας, γιατί δεν κάνουν κάτι ουσιαστικό;\nΗ απάντηση είναι γνωστή. Ο καρκίνος, όπως και όλα τα θέματα, δεν μας νοιάζουν επί της ουσίας. Επί της εξ-ουσίας μας κόφτουν και μόνο.\nΜια ζωή ΤΣΑΜΠΑ ΜΑΓΚΕΣ!!!\nΑναρτήθηκε από Armonistas στις 10:32 μ.μ. Δεν υπάρχουν σχόλια:\nΕτικέτες ΑΞΙΟΠΡΕΠΕΙΑ, ΔΗΜΟΤΙΚΗ ΑΡΧΗ, ΚΕΡΑΙΕΣ, ΠΕΥΚΙΑΣ, ΠΟΛΙΤΙΚΗ\nΗ πολιτική παράνοια στο Ξυλόκαστρο, έχει ξεφύγει από τα προβλεπόμενα όρια. Διαβάστε στη σημερινή ΣΦΗΚΑ, στη σελίδα 15, το άρθρο με τίτλο ΠΡΑΣΙΝΟΣ ΦΕΡΕΝΤΖΕΣ, του Μιχάλη Πούλου και θα καταλάβετε (τυπογραφικό λάθος είναι το όνομα, άλλος είναι ο συγγραφέας. Ο Γρηγόρης Κλαδούχος. Έχει και φωτογραφία του μάλιστα, χωρίς το φερετζέ).\nΑπό τη σπουδή του συγγραφέα, να βρει κάτι για να κατηγορήσει την Επιτροπή Πολιτών για τη Σωτηρία του Πευκιά, τη βαφτίζει "εθελοντική οργάνωση". Μετά την αμφισβήτηση της συνέλευσης για τον Πευκιά, έχουμε τώρα και την αυθαίρετη υπόθεση (αξίωμα στην προκειμένη), ότι η Επιτροπή που προκύπτει από μία συνέλευση και αναλαμβάνει να προωθήσει κάποια ζητήματα, είναι "εθελοντές" και συγκρίνονται με τους "Γιατρούς του κόσμου" , τον Ερυθρό Σταυρό και τους Αιμοδότες (όλα αυτά επειδή προσφέρουν και εθελοντική εργασία;;;).\nΈτσι λοιπόν κατακεραυνώνονται, επειδή τόλμησαν (οι πολίτες!) να κάνουν κριτική στη δημοτική αρχή. Σα δεν ντρέπονται! Πού ακούστηκε "Επιτροπή Πολιτών" να αμφισβητεί εξουσία; Χάλασε ο κόσμος...\nΣυνολικά το άρθρο σφύζει παραλογισμών και αυθαιρεσιών, αλλά το να μη δίνουμε το δικαίωμα κριτικής στους πολίτες, ξεφεύγει από κάθε ...έλεγχο!\nΤελικά, πρέπει να ψέκασαν την πόλη αντί για τα πεύκα. Ο παραλογισμός κυρίευσε τα πάντα. Κάθε εβδομάδα έχουμε και νέο χτύπημα. Φυλαχτείτε και ο σώζων εαυτόν σωθήτο...\nΥΓ1: Να σημειώσω εδώ ότι εκτός του ότι δε μετέχω (για να μην έχουν να λένε), διαφωνώ σε πολλά πράγματα με την Επιτροπή και με τον τρόπο που χειρίζεται το ζήτημα του Πευκιά. Όμως, τέτοια λάσπη και τέτοια συκοφαντία, δεν πετάγεται ούτε σε καθεστώτα δύσκολα.\nΥΓ2: Διαπιστώνει, λέει, κάθε ημέρα σημαντικές παράπλευρες αλλοιώσεις εννοιών. Το είδωλο του άρθρου του στον καθρέφτη κοίταγε μάλλον. Τέτοιες αλλοιώσεις δεν τις κάνουν ούτε οι πολιτικά και αυτοδιοικητικά αναλφάβητοι.\nΥΓ3: Ακόμα και έτσι να ήταν (που δεν είναι), οι "εθελοντές" δεν έχουν δικαίωμα κριτικής; Γιατί;\nΥΓ4: Η υπομονή έχει και τα όριά της. Και η λογική όρια έχει, αλλά ξεπερασμένα απ' ότι φαίνεται. Η ανοχή τελείωσε. Τελείως! Το άσπρο είναι άσπρο και δεν θα σας αφήσουμε να το κάνετε μαύρο. Σας αφήναμε τόσο καιρό να λέτε ότι θέλετε και δεν σας απαντούσαμε, αλλά το παρακάνατε. Από δω κι εμπρός, θα τα ακούτε!\nΕτικέτες ΑΞΙΟΠΡΕΠΕΙΑ, ΑΥΤΟΔΙΑΧΕΙΡΙΣΗ, ΑΥΤΟΔΙΟΙΚΗΣΗ, ΔΗΜΟΚΡΑΤΙΑ, ΕΘΕΛΟΝΤΙΣΜΟΣ, ΣΥΜΜΕΤΟΧΗ\nΛένε: "Χρειάζεται να δημιουργηθούν εθελοντικές ομάδες για να κοπούν τα χορτάρια, καθότι ο δήμος δεν διαθέτει χρήματα!" (2 με 3 μεροκάματα)\nΈχει γίνει η έλλειψη χρημάτων πυροσβεστήρας στο στόμα των διοικούντων, γιατρεύει τη νόσο της απραξίας. Αφού νοιάζονται όπως λένε, γιατί δεν δημιουργούν μία τέτοια ομάδα όλοι αυτοί που διοικούν το δήμο, να τους δούμε να κόβουν χορτάρια; Γιατί αν υπάρξει καμία φωτιά, δεν νομίζω να βρουν σαν δικαιολογία την έλλειψη χρημάτων.\nΕίναι όμως παράδοξο, να ακούς, κάποιους με όραμα, να προσπαθούν να δικαιολογήσουν την εξουσία χρησιμοποιώντας την ίδια καραμέλα. Ειδικά όταν οι ίδιοι την κατακεραύνωναν για απραξία πριν!\nΤότε δηλαδή είχε τα μέσα και δεν έπραττε, ενώ τώρα που έχουν γίνει συνοδοιπόροι, δεν έχουν τα μέσα για να πράξουν;\nΜήπως το όραμα έχει μεταλλαχθεί;\nΜήπως βλέπουν να παράγεται έργο;\nΔεν μας το δείχνουν να το δούμε;\nΥΓ: Τα χορτάρια στο Λουτρό εξαφανίστηκαν! Στην άκρη του δρόμου τουλάχιστον. Στο βάθος δεν φαίνονται και πολύ!\nΑναρτήθηκε από Armonistas στις 4:51 μ.μ. 2 σχόλια:\nΕτικέτες ΑΥΤΟΔΙΟΙΚΗΣΗ, ΔΗΜΟΤΙΚΗ ΑΡΧΗ, ΕΘΕΛΟΝΤΙΣΜΟΣ, ΣΥΜΜΕΤΟΧΗ\nΑ, έχουμε κι εκλογές την Κυριακή. Ευτυχώς, δεν γίνονται και πολύ συχνά, αλλά πολύ φοβάμαι ότι στο μέλλον αυτό θα αλλάξει.\nΥποψιάζομαι ότι κατά το 2040, θα γίνονται κάθε Κυριακή για να επικυρώνουν ή όχι τις δημοσκοπήσεις της εβδομάδας. Έτσι κι αλλιώς από τώρα, μας ...δημοσκοπούν κάθε μέρα, μήπως έχουμε αλλάξει διάθεση από χθες. Αποτελέσματα δείχνουν κάθε βράδυ και μας αναλύουν πόσο επηρέασε τη γνώμη μας η χθεσινή παπαρολογία των βραδινών δελτίων. Μας λένε δηλαδή ότι είμαστε κουτοί και ότι η άποψή μας μεταβάλλεται μέρα με τη μέρα, ανάλογα με αυτά που αποφασίζει η τηλοψία να προβάλλει. Κι εμείς τους κοιτάμε.\nΘα γίνει κάτι σαν το ΠΑΜΕ ΣΤΟΙΧΗΜΑ. Βέβαια, δεν θα τρέχουμε σε εκλογικά κέντρα. Θα πατάμε κουμπιά, στην τηλεόραση μάλλον. Θα είμαστε on line και όποιος τολμά να μην ψηφίσει θα χάνει το σήμα στο χαζοκούτι, μέχρι την άλλη εκλογή. Θα μας δημοσκοπούν τις καθημερινές και θα επικυρώνουμε την απόφασή μας την Κυριακή.\nΟ αναλυτής κ. Σουρταφερτζής θα εξηγεί γιατί ο Μήτσος ο Σιδεράς (όχι του "Βίος", άλλος) τη Δευτέρα έλεγε έτσι, την Τετάρτη αλλιώς και την Κυριακή έκανε την έκπληξη και ψήφισε διαφορετικά. Σχετικά περιοδικά θα κυκλοφορούν καθημερινώς, με προβλέψεις, ποσοστά και τα σχετικά. Θρίλερ επιστημονικής φαντασίας μοιάζει, αλλά με τα χάλια που έχουμε σήμερα όλα είναι πιθανά.\nΘα μπορούσε να αλλάζει κάτι με τις εκλογές. Ίσως τότε να τις απαγόρευαν, θα μου πείτε. Η δύναμη πάντως, είναι ακόμα στα χέρια μας. Αυτά που ψωνίζουμε (ή δεν ψωνίζουμε) και αυτά που ψηφίζουμε (ή δεν ψηφίζουμε) θα μπορούσαν να αλλάξουν πολλά.\nΔυστυχώς όμως, έχει ακόμα δίκιο ο Κώστας Καρυωτάκης, ο συμπατριώτης του Τι Με Λες από τη Συκιά, που είχε πει πριν από ογδοντατόσα χρόνια, στην Ωδή για τον Κάλβο:\nκαι παρείαν αναίσθητον\nΞέρω, ξέρω. Οι μάζες είναι αυτό και το άλλο και το παράλλο και το ποίημα ακούγεται λίγο κάπως, ε; Αλλά τι να κάνουμε που μάζες είμαστε όλοι, που μας άγουν και μας φέρουν με μια κολοσυσκευή που βάλαν στο σαλόνι μας; Και υπ' όψιν ότι τότε που το έγραψε δεν ήμασταν και τόσο χάλια σα λαός. Φανταστείτε τι θα έγραφε σήμερα!\nΘα ξυπνήσουμε κάποτε λέτε; Έτσι πιστεύω κι εγώ, ότι κάποτε θα ξυπνήσουμε. Μπορεί να μην το προλάβουμε, αλλά κάποτε θα γίνει. Γι' αυτό παλεύω, μπας και κάποιος σπόρος μείνει ζωντανός και φυτρώσει. Γι' αυτό και αντέχω ακόμα. Ευτυχώς κιόλας, που συνέχεια γνωρίζω κι άλλους που φυτεύουν σπόρο γνήσιο και δεν απογοητεύομαι από τους "μεταλλαγμένους". Ευτυχώς...\nΕτικέτες ΑΥΤΟΔΙΑΧΕΙΡΙΣΗ, ΔΗΜΟΚΡΑΤΙΑ, ΕΚΛΟΓΕΣ, ΠΟΙΗΤΙΚΟ


Τρίτη δόση για όλους: Η διαδικασία για να κλείσετε ραντεβού στο emvolio.gov.gr, η αλλαγή στην πλατφόρμα\nby Niki M. 04/11/2021 07:10 454\nΤρίτη δόση του εμβολίου κατά του κορονοϊού θα μπορούν να κάνουν όλοι, από 18 ετών και πάνω, από αύριο, Παρασκευή, οπότε ανοίγει η πλατφόρμα για τα ραντεβού.\nΣύμφωνα με τον υπουργό Υγείας Θάνο Πλεύρη, αφορά όλους όσοι έχουν συμπληρώσει έξι μήνες από τη δεύτερη δόση του εμβολίου, υπογραμμίζοντας «όλα τα στοιχεία δείχνουν ότι οι εμβολιασμένοι συμπολίτες μας που κινδυνεύουν περισσότερο είναι αυτοί οι οποίοι έχουν ολοκληρώσει τον εμβολιασμό τους και έχει περάσει εξάμηνο. Άρα πάρα πολύ μεγάλης σημασίας είναι να προστρέξουμε να κάνουμε την τρίτη δόση όσοι έχουμε συμπληρώσει τους 6 μήνες», συμπλήρωσε.\nΠαράλληλα, ο υπουργός Υγείας αναφέρθηκε στους κινδύνους που αντιμετωπίζουν οι ανεμβολίαστοι, επισημαίνοντας «τα στοιχεία είναι αμείλικτα και οι αριθμοί. Πάνω από το 85% και προς το 90% των συμπολιτών μας στις κλίνες ΜΕΘ είναι ανεμβολίαστοι, ενώ και συνολικά σε όλους τους δείκτες της βαριάς νοσηλείας, οι ανεμβολίαστοι συμπολίτες μας κινδυνεύουν πολύ περισσότερο».\nΗ συγκεκριμένη οδηγία αφορά όλους όσοι έκαναν εμβόλιο της Moderna, της Pfizer και της AstraZeneca, ενώ αναμνηστική δόση πρέπει να γίνει και για τους εμβολιασμένους με Johnson & Johnson, με την πλατφόρμα να ανοίγει την ίδια μέρα.\nΤρίτη δόση θα γίνεται σύντομα και με το Moderna\nΣύμφωνα με τον γ.γ. Πρωτοβάθμιας Φροντίδας Υγείας Μάριο Θεμιστοκλέους, η δεύτερη δόση θα γίνεται δύο μήνες μετά τον εμβολιασμό, είτε με το ίδιο εμβόλιο, είτε με το εμβόλιο Pfizer, ενώ σύντομα θα μπορεί να γίνεται και με το Moderna.\nΟι πολίτες θα πρέπει να μπαίνουν στην πλατφόρμα στον κατάλληλο χρόνο, δηλαδή μετά την παρέλευση του εξαμήνου ή του διμήνου -στην περίπτωση του εμβολίου της J&J, για να κλείνουν το ραντεβού τους, διαφορετικά το σύστημα δεν θα τους επιτρέπει την είσοδο.\nΜια μεγάλη αλλαγή στην ιστοσελίδα emvolio.gov.gr διαπιστώνουν όσοι μπαίνουν να κλείσουν ραντεβού, είτε για την πρώτη, είτε για την τρίτη δόση, από την Παρασκευή 29 Οκτωβρίου. Συγκεκριμένα όσοι κλείσουν ραντεβού, δίπλα στο εμβολιαστικό κέντρο θα αναγράφεται το είδος του εμβολίου που θα διενεργείται.\nΗ πλατφόρμα για την τρίτη δόση δεν θα δέχεται αιτήσεις απ’ όλους. Για να κλείσει κάποιος ραντεβού τρίτης δόσης θα πρέπει να έχει περάσει διάστημα έξι μηνών από τη δεύτερη δόση των εμβολίων Moderna, Pfizer και AstraZeneca και δυο μήνες από την ημερομηνία του εμβολιασμού τους με Johnson\nΣε κάθε περίπτωση για την τρίτη δόση δεν θα έρχονται ειδοποιήσεις στον πολίτη, αλλά θα πρέπει ο ίδιος να κλείνει το ραντεβού του, είτε μπαίνοντας στην πλατφόρμα, είτε μέσω ΚΕΠ ή στο φαρμακείο.\nΓια να κλείσετε ραντεβού, εισέρχεστε στο emvolio.gov.gr με τους κωδικούς σας στο Taxisnet. Στη συνέχεια, θα εμφανιστεί μια καρτέλα με τα στοιχεία επικοινωνίας σας τα οποία μπορείτε – αν θέλετε – να τα αλλάξετε.\nΑμέσως μετά θα κλείσετε το ραντεβού και θα εμφανιστούν οι προσφερόμενες ζώνες ώρας, μαζί με τη διαθεσιμότητα που υπάρχει – πράσινο για πολλά διαθέσιμα ραντεβού, κίτρινο για αρκετά, πορτοκαλί για λίγα και γκρι για μη διαθέσιμα ραντεβού.\nΣτην πλατφόρμα, ο ενδιαφερόμενος ελέγχει εάν ανήκει στην κατηγορία που εμβολιάζεται την τρέχουσα περίοδο και επιλέγει το εμβολιαστικό κέντρο, την ημερομηνία και την ώρα του εμβολιασμού, με τη χρήση των κωδικών Taxis και του ΑΜΚΑ. Θα λάβει έναν κωδικό (QR code) με τον οποίο θα μεταβεί στο εμβολιαστικό κέντρο.\nΓια ραντεβού μέσω φαρμακείων ή ΚΕΠ, θα χρειαστεί να έχετε μαζί σας την ταυτότητά σας και πρόχειρο τον ΑΜΚΑ σας. Ο φαρμακοποιός ή ο υπάλληλος των ΚΕΠ θα κλείσουν τα ραντεβού σας ανάλογα με την περιοχή, την ημερομηνία και την ώρα που σας εξυπηρετεί. Στο τέλος της διαδικασίας θα σας εκτυπώνουν τα στοιχεία, μαζί με τον κωδικό εμβολιασμού.\n03/12/2021 18:16 03/12/2021 18:19 121\n02/12/2021 10:18 144\nΑποδίδει το νέο μέτρο: Επταπλασιάστηκαν μόνο σε 24 ώρες τα ραντεβού για εμβολιασμό από τους άνω των 60\n01/12/2021 14:20 173\n22/11/2021 07:25 22/11/2021 08:37 235


Petrosdiver.blogspot.com: “Xαστούκια” της τρόικα για την Ελλάδα – Ολόκληρη η έκθεση.\n“Xαστούκια” της τρόικα για την Ελλάδα – Ολόκληρη η έκθεση.\nΚίτρινες κάρτες έβγαλε η τρόικα στην έκθεσή της για την πορεία των μεταρρυθμίσεων στην Ελλάδα. Η έκθεση συντάχθηκε τον Ιανουάριο από την τρόικα και δημοσιοποιήθηκε από συνδικαλιστές των Εφοριακών. Οι δανειστές καταγράφουν – κυρίως – τις μεγάλες αδυναμίες της φορολογικής διοίκησης στη μάχη κατά της φοροδιαφυγής.\nΠαρουσιάζονται σημαντικές καθυστερήσεις σε θέματα διαχείρισης εσόδων και αναποτελεσματικές παρεμβάσεις στη φορολογική διοίκηση, έλλειψη υλικοτεχνικής υποδομής, μεγάλες ελλείψεις προσωπικού για τη διενέργεια ελέγχων και την είσπραξη οφειλών, έλλειψη κινήτρων και χαμηλές αμοιβές για τους ελεγκτές καταθέτουν βελτιωτικές προτάσεις.\nΟι περισσότεροι ελεγκτές στη Δ.Ο.Υ Μεγάλων Φορολογουμένων δεν έχουν χώρο εργασίας και φορητούς υπολογιστές, οι αμοιβές των νεοεισερχομένων ελεγκτών είναι κάτω από 700 ευρώ, υπηρεσίες με αρμοδιότητες αιχμής κατά της φοροδιαφυγής είναι υποστελεχωμένες και κενές από ελεγκτές, ένα στους δύο ελεγκτές του υπουργείου Οικονομικών είναι πάνω από 50 ετών και σε ποσοστό 26% έχουν πατήσει τα 55 χρόνια.\nΠροτείνουν την αυστηροποίηση ποινών με άσκηση ποινικών διώξεων ακόμη και για τις περιπτώσεις που ο φορολογούμενος εξοφλεί το φόρο που βεβαιώνεται. Προτείνεται επίσης η ενίσχυση των αρμοδιοτήτων και της αυτονομίας του γενικού γραμματέα δημοσίων εσόδων, ενώ επισημαίνεται ότι η διεύθυνση εσωτερικών υποθέσεων έχει ήδη παραλάβει στοιχεία 130 υπαλλήλων του υπουργείου που ερευνώνται για εμβάσματα σε τράπεζες του εξωτερικού.\nΣτην έκθεση υπενθυμίζεται η δέσμευση που έχει αναλάβει η κυβέρνηση να μην κάνει άλλη ρύθμιση ληξιπρόθεσμων οφειλών και να μην υιοθετηθούν νέες φορολογικές αμνηστίες.\nΤα βασικότερα σημεία της έκθεσης\n1. Δώστε αρμοδιότητες και αυτονομία στον γενικό γραμματέα δημοσίων εσόδων – Απολύστε επίορκους.\nΟι προτάσεις για την απόδοση στον νέο ΓΓΔΕ περισσότερης αυτονομίας δεν βρίσκονται στην σωστή τροχιά. Ο διαφαινόμενος κίνδυνος είναι ότι η φορολογική διοίκηση θα συνεχίσει να ακολουθεί μια πορεία βραδύτατων μεταρρυθμίσεων χωρίς να δίνεται τέλος ούτε στις πολιτικές επεμβάσεις ούτε στη διαφθορά.\nΗ διεύθυνση εσωτερικών υποθέσεων παρέλαβε πρόσφατα στοιχεία 130 υπαλλήλων οι οποίοι περιλαμβάνονται σε κατάλογο προσώπων τα οποία φαίνεται να έχουν εμβάσει ποσά σε ξένη τράπεζα. Οι έλεγχοι των δηλώσεων πόθεν έσχες των εν λόγω υπαλλήλων έχουν προγραμματιστεί να ξεκινήσουν πολύ σύντομα. «Για να είναι οι ανωτέρω έλεγχοι αποτελεσματικοί, απαιτείται η συνακόλουθη επιβολή πειθαρχικών κυρώσεων οι οποίες θα φτάνουν έως και την ποινή της απόλυσης».\n2. Γερασμένο προσωπικό.\nΤο ηλικιακό προφίλ του ανθρώπινου δυναμικού: πάνω από τους μισούς υπαλλήλους έχουν συμπληρώσει τα 50 ενώ 26% έχουν ήδη πατήσει τα 55.\n3. Χαμηλές αμοιβές:\nΟ μέσος μηνιαίος μισθός για νεοεισερχόμενο ελεγκτή είναι κάτω από 700 ευρώ, ποσό αντίστοιχο με τον μισθό κάθε άλλου νεοεισερχόμενου πανεπιστημιακής εκπαίδευσης στο ΥΠΟΙΚ και μόνο 20% πάνω από τον κατώτατο μισθό στην Ελλάδα. Συγκριτικά, στις άλλες φορολογικές διοικήσεις στις χώρες του ΟΟΣΑ ο κατώτατος μισθός ενός ελεγκτή ανέρχεται περίπου σε 134% του κατά κεφαλήν ΑΕΠ ενώ στην Ελλάδα κινείται σε πολύ χαμηλότερα επίπεδα, ήτοι σε λιγότερο από 50% του κατά κεφαλήν ΑΕΠ.\nΤο Ενιαίο Μισθολόγιο και η κατάργηση των επιδομάτων απόδοσης για τους δημοσίους υπαλλήλους δεν επιτρέπουν τη διαφοροποίηση της αμοιβής συναρτήσει προσόντων και πείρας. Σε άλλες φορολογικές διοικήσεις η αμοιβή των ελεγκτών διαμορφώνεται σε διαφορετικά επίπεδα και φθάνει σε ποσοστό 340% του κατά κεφαλήν ΑΕΠ για τους ελεγκτές στο ανώτατο επίπεδο.\n4. ΦΠΑ – Ποινές στο κράτος.\nΟι σωρευμένες υποθέσεις επιστροφής του ΦΠΑ στις 31 Δεκεμβρίου 2012 αφορούσαν ποσό ύψους €1,74 δισεκατομμυρίων. Η κατάσταση αυτή οφείλεται κατά κύριο λόγο στην διοικητική πρακτική να ελέγχονται όλες οι αιτήσεις επιστροφής ΦΠΑ καθώς και στο γεγονός ότι ο σχετικός προϋπολογισμός που έχει στη διάθεσή της η κάθε Δ.Ο.Υ. δεν επαρκεί για την έγκαιρη καταβολή όλων των επιστροφών.\nΓια τις περισσότερες εκκρεμείς αιτήσεις επιστροφής (7.523) η έγκριση επιστροφής (ΑΦΕΚ) δεν έχει εκδοθεί. Για τις αιτήσεις αυτές εκκρεμεί έλεγχος. Οι αιτήσεις επιστροφής ΦΠΑ παραγράφονται μετά από 3,5 χρόνια. Μετά την παρέλευση του χρονικού αυτού διαστήματος, είτε απαιτείται πλήρης φορολογικός έλεγχος του φορολογούμενου είτε ο φορολογούμενος πρέπει να προσφύγει στα δικαστήρια για να πληρωθεί. Αντί όμως να «τιμωρείται» ο φορολογούμενος θα έπρεπε να τιμωρείται το Δημόσιο, το οποίο είναι αυτό το οποίο δεν επέστρεψε εγκαίρως τον οφειλόμενο ΦΠΑ.\n5. Η κυβέρνηση πρέπει να άρει τα γραφειοκρατικά εμπόδια που αναστέλλουν τη θεσμική μεταρρύθμιση.\nΗ εναλλακτική θα είναι η κυβέρνηση να αλλάξει τροχιά, να εγκαταλείψει το μοντέλο που θέλει τη φορολογική διοίκηση ενταγμένη στις δημόσιες υπηρεσίες και να ανακοινώσει ότι θα θεσπίσει μια ημι-αυτόνομη υπηρεσία δημοσίων εσόδων με συγκεκριμένη εξουσιοδοτική νομοθεσία και απολογιστική ευθύνη έναντι του υπουργού Οικονομικών.\n6. ΣΔΟΕ και ΓΓΠΣ να ενταχθούν στη δομή της Γενικής Γραμματείας Δημοσίων Εσόδων.\n7. Δ.Ο.Υ. Μεγάλων Επιχειρήσεων:\nΚαταργήστε την υποχρέωση ελέγχου όλων των υποθέσεων των τελευταίων δέκα ετών. Επιλέξτε υποθέσεις προς έλεγχο με βάση συγκεκριμένα κριτήρια.\nΠροχωρήστε σε εξωτερικές προσλήψεις 200 νέων ελεγκτών έως το τέλος Μαρτίου. Συνολικά την περίοδο 2013-2014 θα χρειαστούν επιπλέον 500 εξωτερικά προσλαμβανόμενοι ελεγκτές ετησίως.\n9. Σύγχρονα συστήματα.\nΟι περισσότεροι από τους ελεγκτές που μετατέθηκαν πρόσφατα στη Δ.Ο.Υ Μεγάλων Φορολογουμένων δεν έχουν καν φορητούς ηλεκτρονικούς υπολογιστές ούτε χώρο εργασίας.\n10. Χάσατε τους στόχους για είσπραξη ληξιπρόθεσμων οφειλών.\nΑντί για 2 δισ. ευρώ από ληξιπρόθεσμα πέρυσι εισπράχθηκαν μόλις 1,099 δισ. ευρώ (ποσοστό 54%). Το προσωπικό που ασχολείται με τις εισπράξεις δεν έχει αυξηθεί, η κεντρική υπηρεσία που ασχολείται με τα ληξιπρόθεσμα είναι υποστελεχωμένη. Το συνολικό της προσωπικό είναι μόλις οκτώ άτομα, συμπεριλαμβανομένης της προϊσταμένης της Διεύθυνσης.\nΣτην Επιχειρησιακή Μονάδα Είσπραξης (ΕΜΕΙΣ) μόλις 37 άτομα αντί για 50, δεν υπάρχουν βασικά συστήματα μηχανογραφικής υποστήριξης, η συνολική εισπραξιμότητα της μονάδας ανήλθε σε μόλις 0,5% του 2012. Αν δεν υπάρξουν άμεσες παρεμβάσεις θα χάσετε τους στόχους είσπραξης ληξιπρόθεσμων 1,9 δισ. ευρώ.\nΗ ΕΜΕΙΣ ολοκλήρωσε το 2012, συνολικά 765 υποθέσεις μεγάλων οφειλετών στις οποίες αντιστοιχεί συνολικό ληξιπρόθεσμο χρέος 16,4 δισ. ευρώ από τις οποίες όμως εισπράχθηκαν τελικά μόνο 80,53 εκατ. ευρώ (0,5%). Άλλα 10,3 εκατ. ευρώ εισπράχθηκαν από παράλληλες ενέργειες διασταύρωσης στοιχείων στις οποίες προέβη η ΕΜΕΙΣ για υποθέσεις που δεν περιλαμβάνονται στις επιλεγείσες υποθέσεις των 1.500 μεγάλων οφειλετών.\nΗ χαμηλή εισπραξιμότητα οφείλεται στο ότι οι περισσότερες οφειλές είναι ανεπίδεκτες είσπραξης (πτωχεύσεις, εκκαθαρίσεις, ΔΕΚΟ και πολύ μεγάλες οφειλές που αντιστοιχούν στην επιβολή μη ρεαλιστικών προστίμων και ποινών για παραβάσεις του ΚΒΣ).\nΤι πρέπει να γίνει: Επικεντρωθείτε στις μεγαλύτερες σε ύψος εισπράξιμες οφειλές. Οι 1.500 μεγαλύτερες εισπράξιμες οφειλές αντιστοιχούν σε ένα επιμέρους σύνολο οφειλετών ,έκαστος των οποίων οφείλει τουλάχιστον 600.000 ευρώ με συνολικό ύψος ανεξόφλητου χρέους περίπου 5,5 δις ευρώ. Οι υποθέσεις αυτές να μεταφερθούν άμεσα στην ΕΜΕΙΣ. Παράλληλα διαγράψτε τα μη εισπράξιμα χρέη.\n11. Η Μονάδα Μεγάλων Οφειλετών να επικεντρωθεί στις εισπράξιμες μεγάλες οφειλές.\nΧάσατε τους στόχους το 2012 καθώς ολοκληρώθηκε μόνο το 25% των ετήσιων τακτικών ελέγχων που θα έπρεπε να έχουν γίνει. Η Δ.Ο.Υ Μεγάλων Φορολογουμένων έχει 142 ελεγκτές από τους οποίους οι 100 ήρθαν το Δεκέμβριο αλλά μόνο το 50% έχει εμπειρία ελέγχου σε μεγάλες επιχειρήσεις. Τοποθετήστε επόπτες στη Δ.Ο.Υ. ΜΕΦΟ.\n13. Αναθεωρήστε τους κανόνες παραπομπής στον Εισαγγελέα.\nΝα ασκείται ποινική δίωξη για φοροδιαφυγή αναξαρτήτως αν ο φορολογούμενος καταβάλλει το φόρο που βεβαιώνεται. Χρειάζεται ευρύτερη βάση ποινικών διώξεων, σημειώνεται. Σήμερα σε περιπτώσεις όπου υπάρχουν σαφείς ενδείξεις φοροδιαφυγής, εάν ο φορολογούμενος καταβάλλει το βεβαιωθέν ποσό δεν διώκεται. Στον Εισαγγελέα παραπέμπονται υποθέσεις μη καταβολής ΦΜΥ και εισφορών κοινωνικής ασφάλισης.\nΑναρτήθηκε από petrosdiver στις 08:48


Over στο Φάληρο, κρατάει η Ζενίτ\nPosted Φεβ 25, 2014\nΗ μεγάλη μέρα για τον Ολυμπιακό έφτασε. Οι «ερυθρόλευκοι» υποδέχονται σήμερα στο στάδιο «Καραϊσκάκης» για τους «16» του Champions League τη Μάντσεστερ Γιουνάιτεντ και θέλουν να κάνουν το πρώτο βήμα πρόκρισης κόντρα στους Άγγλους που έφτασαν χθες στην Αγγλία με όλα τους τα αστέρια.\nΣτο άλλο παιχνίδι η Ζενίτ φιλοξενεί την Ντόρτμουντ στη 2η εβδομάδα των πρώτων αγώνων της φάσης των «16». Κατά τα άλλα το πρόγραμμα περιλαμβάνει αναμετρήσεις για τις μικρές Αγγλίες και για όλα τα πρωταθλήματα της Σκωτίας.\nOver 2.5 στο Φάληρο\nΑρχίζουμε τα σημερινά μας προγνωστικά με τον αγώνα του Ολυμπιακού κόντρα στη Μάντσεστερ Γιουνάιτεντ όπου κρατάμε το Over 2.5 σε απόδοση 2.20. Οι Πειραιώτες είχαν εξαιρετική παρουσία στον 3ο όμιλο και κατάφεραν να πάρουν τη δεύτερη θέση πίσω από την Παρί, τη μοναδική ομάδα που έχει καταφέρει να τους κερδίσει σε σύνολο 38 αγώνων σε όλες τις διοργανώσεις. Εντός των συνόρων ο Ολυμπιακός κάνει υγιεινό περίπατο, έχοντας καταγράψει το απίστευτο ρεκόρ του 24-2-0 και έχοντας εξασφαλίσει από τώρα το πρωτάθλημα, με τη διαφορά από τον δεύτερο της βαθμολογίας ΠΑΟΚ να είναι στους 20 ολόκληρους βαθμούς! o τελευταία παιχνίδι εντός έδρας στο Champions League που δε σκόραρε ο Ολυμπιακός είναι το 0-1 από τη Μαρσέιγ το Σεπτέμβριο του 2011. Γκολ δεν πέτυχε και στα δύο παιχνίδια εντός στους «16» με Τσέλσι (0-0) και Μπορντό (0-1). Εντυπωσιακό στατιστικό ότι Ολυμπιακός και Γιουνάιτεντ έχουν ακριβώς από 41 σουτ στην εστία στα 6 παιχνίδια της διοργάνωσης! 30 σουτ για τον Ολυμπιακό δε βρήκαν στόχο και 31 για τη Γιουνάιτεντ. Στα αγωνιστικά, ενδιαφέρον υπάρχει για το πώς θα προσεγγίσει το παιχνίδι ο Μόγες, που και εκείνος κάνει το ντεμπούτο του σε νοκ αναμετρήσεις για το Champions League. Αν και από τα λεγόμενα του φάνηκε ότι υπολογίζει περισσότερο στον επαναληπτικό, δεν σημαίνει ότι θα παρατάξει ομάδα μόνο για να πάρει την ισοπαλία. Σχεδόν δεδομένο ότι θα δούμε μαζί στην κορυφή της επίθεσης Ρούνι και Φαν Πέρσι. Στην άμυνα, τα πράγματα δείχνουν να είναι λίγο πολύ γνωστά και η τετράδα μοιάζει να έχει κλείσει. Σε ότι έχει να κάνει με τα χαφ τώρα, είμαστε αναγκασμένοι να αρκεστούμε στα ρεπορτάζ και τις εκτιμήσεις από την Αγγλία, μιας και η Γιουνάιτεντ δεν έκανε προπόνηση τη Δευτέρα το βράδυ στο «Καραϊσκάκης» (κατ’ επιλογήν), με την αποστολή της να φτάνει στην Αθήνα μόλις χθες το μεσημέρι. Παρότι έχουν περίπου τα ίδια ποσοστά σε κατοχή μπάλας (47% ο Ολυμπιακός, 52% η Γιουνάιτεντ) στα έξι παιχνίδια του ομίλου, οι πάσες είναι πολλές παραπάνω για τη Γιουνάιτεντ, 3459 αντί 2671!Εύστοχες είναι από αυτές οι 2644 για τη Γιουνάιτεντ, αντί των 1876 για τον Ολυμπιακό.\nΔε χάνει η Ζενίτ στην έδρα της\nΠερνάμε στο άλλο παιχνίδι όπου επιλέγουμε το 1Χ της Ζενίτ με αντίπαλο την Ντόρτμουντ σε απόδοση 2.08. Η Ζενίτ μετρά 4 νίκες, 3 ισοπαλίες και 5 ήττες σε σύνολο 12 αγώνων κόντρα σε γερμανικούς συλλόγους (2-1-3 εντός έδρας). Όλες αυτές οι αναμετρήσεις έχουν γίνει στο πλαίσιο του Κυπέλλου ΟΥΕΦΑ (νυν Γιουρόπα Λιγκ). Για δεύτερη φορά στην ιστορία της δίνει η Ζενίτ το «παρών» στη φάση των «16» της διοργάνωσης και ελπίζει ότι θα καταφέρει να πετύχει την παρθενική της πρόκριση στα προημιτελικά, αποκλείοντας την περσινή φιναλίστ του τελικού, η οποία φέτος παρουσιάζεται σαφώς με… χαμηλότερες ταχύτητες. Η ρωσική ομάδα, βέβαια, έχει το μειονέκτημα ότι απέχει από τα επίσημα παιχνίδια από τον περασμένο Δεκέμβριο, με το τελευταίο επίσημο παιχνίδι της να είναι η «βαριά» εκτός έδρας ήττα από την Αούστρια Βιέννης με 4-1 (11/12/2013) για την τελευταία αγωνιστική των ομίλων.\nΣε επίπεδο ρωσικού πρωταθλήματος, η Ζενίτ έδωσε το τελευταίο παιχνίδι της στις 6 Δεκεμβρίου 2012, οπότε και κέρδισε με 2-1 την Ουράλ. Η εγχώρια λίγκα ξεκινάει εκ νέου στις αρχές Μαρτίου (09/03 η εντός έδρας αναμέτρηση με την Τομ Τομσκ). Το συγκρότημα του Λουτσιάνο Σπαλέτι, το οποίο πήρε την πρόκριση στους «16» με τη φτωχή συγκομιδή των 6 βαθμών (1-3-2), έδωσε στο μεσοδιάστημα ένα κύκλο δυνατών φιλικών, προκειμένου να παραμείνει στα επιθυμητά επίπεδα φυσικής κατάστασης. Ο Ιταλός τεχνικός, στη χθεσινή συνέντευξη Τύπου, έδωσε το σύνθημα ενόψει της σημερινής πρώτης «μάχης» με την Μπορούσια: «Οι άνθρωποι της ομάδας είναι πολλοί φιλόδοξοι. Θέτουν υψηλούς στόχους και εμείς παλεύουμε για να τους κατακτήσουμε. Είπα στους παίκτες μου ότι έχουμε μία μοναδική ευκαιρία να γράψουμε ένα «χρυσό κεφάλαιο» στην ιστορία της ομάδας. Η Ντόρτμουντ, από την πλευρά της, είναι ένα πολύ δυνατό σύνολο, που πέρσι έπαιξε στον τελικό και παλεύει για τη 2η θέση σε ένα από τα δυνατότερα πρωταθλήματα της Ευρώπης».\n«Άσσος» η Σκάνθορπ, διπλό με κάλυψη η Κέμπριτζ\nΑπό την Αγγλία έχουμε ξεχωρίσει για την Α’ Κατηγορία το Over 2.5 στον αγώνα Πρέστον – Ρόδεραμ που πληρώνει 2.00, τον «Άσσο» της Σκάνθορπ κόντρα στην Μπρίστολ Ρόβερς σε απόδοση 2.06 και το «Διπλό» Draw No Bet της Κέμπριτζ με αντίπαλο την Μπρέιντρι Τάουν σε απόδοση 1.95. Από δύο μαγικές εμφανίσεις προέρχεται η Σκάνθορπ. Έπειτα απ’ τη φοβερή ανατροπή επί της Άκρινγκτον πριν από δύο αγωνιστικές (2-3 από 2-0), ήρθε το εντός έδρας 5-1 επί της Πόρτσμουθ να «απογειώσουν» παίκτες και προπονητή. Εξαιρετική εμφάνιση για τους νικητές, που «έπιασαν» την Τσέστερφιλντ στην κορυφή της βαθμολογίας και τώρα θέλει να μείνει μόνη πρώτη. Δε θα έχει πρόβλημα κόντρα στην αδύναμη Μπρίστολ Ρόβερς.


ΘΑΥΜΑΤΑ και "ΣΗΜΑΔΙΑ" 1: Η συγκλονιστική συνάντηση του «Τούρκου» στρατηγού με την Ελληνίδα μάνα του, μετά από 60 χρόνια\nΛόγω της καταγωγής του γνώριζε, όπως ο ίδιος είπε, άπταιστα Τουρκικά από τους παππούδες του. Ο συγκεκριμένος οδηγός έκανε συχνά εκδρομές στην Τουρκία και είχε πολλές εμπειρίες. Καθώς ήρθε η κουβέντα στους κρυπτοχριστιανούς και στον ξεριζωμό του 1922, διηγήθηκε την παρακάτω ιστορία.\n«Το 1982 ήμουν νεαρός οδηγός και μόλις είχα μπει στη δουλειά. Μου είχαν αναθέσει μια εκδρομή στα Τουρκικά παράλια, με προορισμό τη Σμύρνη. Ανάμεσα στους επιβάτες του λεωφορείου ήταν και μια γιαγιά 82 ετών, η οποία ήταν ξεκομμένη από τους υπόλοιπους επιβάτες. Αν και είχε προχωρημένη ηλικία, ήταν «κοτσονάτη», σοβαρή μεν αλλά δραστήρια.\nΦτάσαμε λοιπόν το βράδυ στη Σμύρνη και αποβιβασθήκαμε. Ξαφνικά με πλησίασε και μου ζήτησε να την πάω σε μια συνοικία κοντά στο Κορδελιό, γιατί εκεί βρισκόταν το σπίτι της που είχε εγκαταλείψει το 1922 με τη Μικρασιατική καταστροφή. Ντράπηκα να της πω όχι, γιατί ήμουν και μικρότερος της στην ηλικία αλλά και επειδή τη σεβόμουν.\nΚάλεσα ένα ταξί να μας πάει. Πήρα όμως μαζί μου ένα καλό παιδί, τον ξεναγό μας, Πομάκο στην καταγωγή, γιατί γνώριζε καλύτερα τα μέρη αλλά και την γλώσσα. Όταν φθάσαμε στο Κορδελιό, η κυρά- Δέσποινα, έτσι ήταν το όνομα της, άρχισε να αναγνωρίζει την περιοχή και να μας καθοδηγεί: «εδώ ήταν ο φούρνος, εδώ ήταν το μπακάλικο του κυρ- Γιώργου», και ξαφνικά μας είπε να σταματήσουμε: «εδώ ήταν το σπίτι μου…».\nΤο σπίτι της κυρά- Δέσποινας φαινόταν εγκαταλελειμμένο, το διπλανό όμως σπίτι φαινόταν κατοικήσιμο. Κατέβηκα λοιπόν πρώτος εγώ από το αυτοκίνητο και αποφάσισα να χτυπήσω την πόρτα του κατοικημένου σπιτιού.\nΌταν άνοιξε η πόρτα, βγήκε μια κυρία ηλικιωμένη, στα χρόνια της κυρά- Δέσποινας. Η κυρά- Δέσποινα μόλις την είδε, κατέβασε το παράθυρο και την αποκάλεσε με το όνομα της: «Αϊσέ». Η Τουρκάλα έμεινε σύξηλη: «Δέσποινα, εσύ είσαι;» της είπε.\nΠροτού την καταστροφή της Σμύρνης οι δυο γυναίκες ήταν γειτόνισσες. Μόλις η Τουρκάλα συνήλθε, άρχισε να γίνεται επιθετική και να μας διώχνει, αν και οι Τούρκοι στη φιλοξενία είναι τυπικοί, αυτή με πολύ δυσκολία μας έβαλε στο σπίτι της και μας προσέφερε ένα τσάϊ. Όταν κάθισε μαζί μας η κυρά- Δέσποινα της είπε: «Αϊσε», όταν έφυγα από εδώ, στην καταστροφή άφησα ένα μωρό οχτώ μηνών πίσω. Ξέρεις τι απέγινε;». Τότε ήταν που η Αϊσέ έγινε έξαλλη και ήθελε να μας διώξει λέγοντας: «Δεν ξέρω για τι λες. Να γυρίσετε στη Θεσσαλονίκη και να μην ξανάρθετε. Να φύγετε, όπου να’ναι θα έρθει ο γιός μου».\nΚαι ξαφνικά άνοιξε η πόρτα και μπήκε μέσα ένας άνδρας, ο οποίος είχε στρατιωτική ενδυμασία και από την περιβολή του φαινόταν ότι ήταν υψηλόβαθμος στρατιωτικός. Ο Πομάκος ξεναγός που είχα μαζί μου, μου εξήγησε μυστικά ότι ο άνδρας που είχε μπει μέσα στο σπίτι, ήταν υψηλόβαθμος στρατιωτικός του Τουρκικού στρατού.\nΜόλις η κυρά- Δέσποινα είδε τον υποτιθέμενο γιο της Αϊσέ, άρχισε να τρέμει και χλώμιασε. Εκείνος μας ρώτησε ποιοί είμαστε και τι θέλουμε. Εγώ όπως σας είπα γνώριζα Τουρκικά, πήρα τον λόγο και του εξήγησα ότι είμαστε από την Ελλάδα και ότι φέραμε την κυρά- Δέσποινα να δει το σπίτι που είχε εγκαταλείψει στη Μικρασιατική καταστροφή.\nΕκείνος αφού μας κοίταξε όλους, μας είπε να περιμένουμε λίγο και χάθηκε σε κάποιο δωμάτιο. Λίγο αργότερα βγήκε κρατώντας έναν φάκελο. Μου τον έδωσε και μου είπε να τον δώσω στην κυρά- Δέσποινα, στον γυρισμό, όταν φτάνουμε στα σύνορα. Μας χαιρέτησε όλους, μα η ματιά του έμεινε στην κυρά- Δέσποινα…\nΦύγαμε και ξεκινήσαμε για το ξενοδοχείο. Η κυρά- Δέσποινα ήταν αμίλητη και είχε χάσει τη ζωντάνια της, όπως φάνηκε στο υπόλοιπο της εκδρομής. Η έκπληξή μας ήταν στον γυρισμό, όταν ανοίξαμε τον φάκελο και της τον δώσαμε. Μέσα στον φάκελο υπήρχε ένας χρυσός σταυρός και ένα γράμμα που έγραφε στα Τουρκικά: «αυτός είναι ο σταυρός της βαφτίσεως. Ξέρω ότι είμαι Έλληνας και είμαι γιος σου. Τώρα είμαι Μουσουλμάνος και στρατηγός. Δεν μπορώ να κάνω αλλιώς. Μην ξαναέρθεις…»\nΦθάσαμε τελικά στη Θεσσαλονίκη, και δεν ξαναείδα την κυρά- Δέσποινα. Αργότερα, έμαθα ότι πέθανε μερικούς μήνες μετά το ταξίδι στη Σμύρνη…»\nΟ οδηγός τελείωσε την ιστορία συγκινημένος και μας είπε ότι ο «χαμένος» γιος της κυρά- Δέσποινας ήταν ο τρίτος στην τάξη στρατηγός στην Τουρκία ονόματι Αρκάν. Οι Τούρκοι γνώριζαν την καταγωγή του, αλλά τον κρατούσαν λόγω των ικανοτήτων του.\nΑυτή είναι μια από τις πάμπολλες ιστορίες που συνέβησαν στα χρόνια του ξεριζωμού των Ρωμηών από τη Μικρά Ασία.\n…Τα αδέλφια μας προσμονούν την ώρα της Ανάστασης του Γένους μας, και εμείς από την πλευρά μας καλούμαστε να πράξουμε όσα έλεγε ο Άγιος Ιωάννης Γ΄ Δούκας Βατάτζης: «Ουδέποτε παυσόμεθα μαχόμενοι και πολεμούντες τοίς κατέχουσι την Κωνσταντινούπολιν», αλλά και κάθε χώμα ρωμαίϊκο…\n*από το περιοδικό «ΡΩΜΝΙΟΣ» Τεύχος 15 (Ιανουάριος – Μάρτιος 2014)\nΑναρτήθηκε από Κυκλαμίνα στις 2:30 π.μ.\nτο πήρα! (συγκλονιστικό)\n8 Ιουλίου 2015 - 1:57 μ.μ.\nΠάρ' το, αν και λείπει η αγκαλιά που δεν έδωσε στην μάννα...\nΊσως, κάποτε, Εκεί, Ψηλά, όπως όταν τελειώνει η παράσταση, οι ηθοποιοί αγκαλιάζονται, φιλούνται.... <3 <3\n9 Ιουλίου 2015 - 12:08 π.μ.\nπαιδί του θεάτρου... εσύ!!! αα... ξέρεις περί του θεάτρου!!! πολλά!!!...\nίσως, έγινε αυτό Κατερίνα... ίσως το παιδί που κανει την αφήγηση, να μην το θυμάται, ίσως η μάννα να μην το ανέφερε... ίσως...να δωθηκε και φιλί... και φιλί.... Κανείς δεν ξέρει...\nκαι ίσως... το μάθουμε κι εμείς τι έγινε... κάποτε... Ψηλά... εκεί που λες... Ποιος ξέρει.\nΤο θέμα είναι ότι το είδε!!! Ζούσε!!!!! Ήταν ζωντανός.... (φαντάσου πόσα χρόνια αναρωτιόταν γι' αυτό το παιδί της... Ο Θεός να φυλάει... Α πα πα... αγωνία μίας ζωής!!.... )\nαυτά... καλημέρα, φίλη, καλές δουλειές... <3\n9 Ιουλίου 2015 - 10:21 π.μ.\nΤα περί θεάτρου... μην το αναπτύξουμε, θέλει βιβλία.\nΤίποτα δεν ξέρω, κυλάει στις φλέβες όμως, όπως το κυκλάμινο, από παιδί.\nΌπως είπες, κανείς δεν ξέρει.\nΚαλημέρα, δύσκολης Παρασκευής!\nΑυτό δεν είναι καλοκαίρι!\n10 Ιουλίου 2015 - 3:14 π.μ.


Ο πρίγκιπας Κάρολος τιμά τον ηρωισμό της γιαγιάς του για τη διάσωση Εβραίων στην κατοχική Αθήνα!\nNewsIT Κοσμος Ο πριγκιπας Καρολος τιμα τον ηρωισμο της γιαγιας του για τη διασωση Εβραιων στην κατοχικη Αθηνα!\nΦόρο τιμής στη γιαγιά του, την πριγκίπισσα Αλίκη, απέτισε ο πρίγκιπας της Βρετανίας Κάρολος, επειδή είχε προσφέρει καταφύγιο σε Εβραίους στην Ελλάδα την περίοδο της ναζιστικής κατοχής.\nΟ πρίγκιπας Κάρολος από την Ιερουσαλήμ, όπου έλαβε μέρος σε εκδήλωση για το Ολοκαύτωμα, δήλωσε πως η βασιλική οικογένεια αισθάνθηκε πραγματικά περήφανη για την αναγνώριση από το Ισραήλ του ηρωισμού που επέδειξε η γιαγιά του, πριγκίπισσα Αλίκη της Ελλάδας.\nΣτην τελετή μνήμης για το Ολοκαύτωμα, στην οποία παρέστησαν, μεταξύ άλλων, 40 αρχηγοί κρατών και κυβερνήσεων, ο Κάρολος, πρώτος στη σειρά διαδοχής του βρετανικού θρόνου, είπε:\n“Έχω αντλήσει έμπνευση από τις ανιδιοτελείς ενέργειες της αγαπημένης μου γιαγιάς, της πριγκίπισσας Αλίκης της Ελλάδας, η οποία το 1943 στην κατοχική Αθήνα έσωσε μια εβραϊκή οικογένεια, μεταφέροντάς την στο σπίτι της όπου την έκρυψε”.\nΟ Κάρολος για την γιαγιά του Αλίκη της Ελλάδας\n“Η γιαγιά μου, που είναι θαμμένη στο Όρος των Ελαιών, έχει ένα δέντρο στο όνομά της εδώ στο Γιαντ Βασέμ και θεωρείται ως μια από τους Δίκαιους μεταξύ των Εθνών… ένα γεγονός που δίνει σε μένα και την οικογένειά μου τεράστια υπερηφάνεια”.\nΗ πριγκίπισσα Αλίκη του Μπάτενμπεργκ και της Ελλάδας ήταν η πεθερά της βασίλισσας Ελισάβετ Β’. Ευσεβής χριστιανή, πέθανε στο Λονδίνο το 1969 και είχε ζητήσει να ταφεί στην Ιερουσαλήμ, δίπλα στη θεία της, η οποία όπως και η Αλίκη είχε γίνει καλόγρια και είχε ιδρύσει ένα μοναστήρι.\nΤο 1993, η πριγκίπισσα έλαβε την υψηλότερη τιμή που δίνεται σε μη Εβραίους, το Γιαντ Βασέμ, καθώς είχε διασώσει τρία μέλη της ελληνοεβραϊκής οικογένειας Κοέν στο σπίτι της στην Αθήνα κατά τη διάρκεια του Β’ Παγκοσμίου Πολέμου.\nΝωρίτερα την Πέμπτη (23.1.2020) ο Κάρολος συναντήθηκε με τον Πρόεδρο του Ισραήλ, Ρεουβέν Ριβλίν και εξέφρασε τη δέσμευσή του στην καταπολέμηση του αντισημιτισμού.\nΣτην εκδήλωση μνήμης για το Ολοκαύτωμα παρέστη κι ο απερχόμενος Πρόεδρος της ελληνικής Δημοκρατίας, Προκόπης Παυλόπουλος, ο Ρώσος ηγέτης, Βλαντιμίρ Πούτιν, ο Γάλλος Πρόεδρος, Εμανουέλ Μακρόν κ.ά.\nΕΙΔΗΣΕΙΣΚΑΡΟΛΟΣΟΛΟΚΑΥΤΩΜΑΠΡΙΓΚΙΠΑΣ ΚΑΡΟΛΟΣΠΡΙΓΚΙΠΙΣΣΑ ΑΛΙΚΗ


Άναψαν το Χριστουγεννιάτικο δέντρο στην Βαμβακού - Πρώτος Τύπος\nΤο Χριστουγεννιάτικο τους δέντρο φωταγώγησαν την προηγούμενη Πέμπτη στην Βαμβακού Φαρσάλων παρουσία πλήθους κόσμου. Την εκδήλωση συνδιοργάνωσαν η τοπική κοινότητα Βαμβακούς, ο Σύλλογος Γυναικών και ο ΟΠΑΚΠΑ Δήμου Φαρσάλων.\nΑρχικά πραγματοποιήθηκε η εκδήλωση των παιδιών του ΚΔΑΠ Ρευματιάς στο κατάστημα cinema (ΦΟΡΙΣ), από τις καθηγήτριες κ.κ. Τζίκου και Φαφουτοπούλου, σε μουσική επιμέλεια Κ. Στατήρη, όπου τα παιδιά χόρεψαν και απάγγειλαν Χριστουγεννιάτικα ποιήματα.\nΣτην συνέχεια χαιρετισμό απηύθυναν, η πρόεδρος του συλλόγου Μ. Φλώρου καθώς και ο δήμαρχος Φαρσάλων κ. Μάκης Εσκίογλου.\nΜετά το πέρας της Χριστουγεννιάτικης εκδήλωσης των παιδιών, όλοι μεταφέρθηκαν στην πλατεία για το άναμμα του Χριστουγεννιάτικου δέντρου.\nΣτην εκδήλωση παρευρέθηκαν επίσης, οι αντιδήμαρχοι Σοφία Χατζηπλή και Σταύρος Κουκουλιός, ο δημοτικός σύμβουλος Κων/νος Μπρόζος, η πρόεδρος της τοπικής κοινότητας Βαμβακούς Βάσω Μορφογιάννη και πλήθος κατοίκων το χωρίου.


Οι περιφερειακές-διεθνείς εξελίξεις στη συνάντηση Μητσοτάκη - Λε Ντριάν\nΠαρασκευή, 19-Νοε-2021 12:09\n*Κατά την έναρξη της συνάντησης ο Πρωθυπουργός και ο Υπουργός Εξωτερικών της Γαλλίας είχαν τον ακόλουθο διάλογο:*\n*Κυριάκος Μητσοτάκης:* Χαίρομαι πολύ που βρίσκεστε στην Αθήνα για την πολύ σημαντική τετραμερή υπουργική σύνοδο που έχουμε με την Κύπρο και την Αίγυπτο. Όπως γνωρίζετε, θεωρούμε αυτό το σχήμα συνεργασίας πολύ σημαντικό. Εκτιμούμε ιδιαίτερα τη συμμετοχή της Γαλλίας. H επίσκεψή σας λαμβάνει χώρα λίγες εβδομάδες μετά τη σύναψη της συμφωνίας Στρατηγικής Εταιρικής Σχέσης, η οποία αναβάθμισε τη σχέση μας σε ιστορικά υψηλό επίπεδο. Είμαστε λοιπόν εξαιρετικά χαρούμενοι που σας υποδεχόμαστε σήμερα στην Αθήνα.\n*Jean-Yves Le Drian:* Σας ευχαριστώ πολύ κ. Πρωθυπουργέ. Είμαι πολύ χαρούμενος που βρίσκομαι εδώ και συναντώ εσάς καθώς και τον συνάδελφό μου, τον Νίκο, με τον οποίο έχουμε διαχρονική σχέση, θα μπορούσαμε να πούμε, άλλωστε συναντιόμαστε συχνά. Όμως είμαι πολύ χαρούμενος που είμαι εδώ γιατί αυτή η επίσκεψη λαμβάνει χώρα μετά τη σύναψη της συμφωνίας για τη Στρατηγική Εταιρική Σχέση, που αποτελεί ένα ουσιαστικής σημασίας ζήτημα ασφάλειας και συνεργασίας.


Online κράτηση πτήσης από Δελχί - για Σαντιάγκο τώρα από 102.358 ₹ - Lufthansa\nΠτήση Δελχί Σαντιάγκο από 102.358 ₹\nΚαταπληκτικοί ναύλοι για την πτήση σας από Δελχί προς Σαντιάγκο\nΠροσπαθείτε να βρείτε προσιτές τιμές πτήσεων από Δελχί για Σαντιάγκο; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Σαντιάγκο SCL τον Μαρτίου 2022 από 102.358 ₹.\nΕίτε πηγαίνετε Σαντιάγκο για μια επιχειρηματική συνάντηση είτε ταξιδεύετε προς Χιλή, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Ινδία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Δελχί προς Σαντιάγκο διατίθεται με 102.358 ₹, τον Μαρτίου 2022.


Ερευνητές του Μ.Ι.Τ. με τη βοήθεια του Wi-Fi εντοπίζουν ανθρώπινη παρουσία πίσω από τοίχο | SECURNET\nΑρχική σελίδα SPECIAL Ερευνητές του Μ.Ι.Τ. με τη βοήθεια του Wi-Fi εντοπίζουν ανθρώπινη παρουσία πίσω από τοίχο\nΕρευνητές του Μ.Ι.Τ. με τη βοήθεια του Wi-Fi εντοπίζουν ανθρώπινη παρουσία πίσω από τοίχο\nΕρευνητές του Τεχνολογικού Ιδρύματος της Μασαχουσσέτης, M.I.T., κατάφεραν ένα αξιοσημείωτο επίτευγμα. Με τη βοήθεια μιας συσκευής, ονόματι RF-Capture, κατάφεραν να εντοπίσουν και να απεικονίσουν ανθρώπινες σιλουέτες πίσω από τοίχους ακόμα κι όταν βρίσκονται εν κινήσει.\nΌπως αναφέρει δημοσίευμα του TheNextWeb, η συσκευή λειτουργεί εκπέμποντας ασύρματα σήματα που διαπερνούν τον τοίχο και αντανακλούν επάνω σε ανθρώπινα σώματα που βρίσκονται από την άλλη πλευρά, ακόμα κι αν κάποιος κινείται.\nΤα σήματα που αντανακλώνται, συλλαμβάνονται από την συσκευή η οποία αναλαμβάνει να τα συρράψει για να δημιουργήσει την ανθρώπινη σιλουέτα. Αν και μπορεί να φαίνεται σχετικά απλοϊκό στη σύλληψή του, οι επιστήμονες του M.I.T. υποστηρίζουν ότι το νέο τους επίτευγμα διαθέτει αρκετή ευφυία ώστε να ξεχωρίσει 15 διαφορετικά άτομα και να αναλύσει τον παλμό της καρδιάς κάποιου, καθώς και τον τρόπο που αναπνέει.\nΗ νέα τεχνολογία, μπορεί να βρει εφαρμογή στις ταινίες αλλά και ως μέρος συστημάτων οικιακής ασφαλείας για τον εντοπισμό κίνησης.\nΔείτε πώς λειτουργεί το RF-Capture στο παρακάτω βίντεο:


Ζουμπανέας Ευάγγελος - Διαιτολόγος Διατροφολόγος06-11-2014\nΠόσο μεγάλη θα ήταν η έκπληξή σου αν σου έλεγα ότι ακούω γονείς να λένε πράγματα όπως ότι «το μικρό μου παιδί καπνίζει καθημερινά ένα πακέτο τσιγάρα». Και τι έγινε θα ρωτήσει κάποιος; Εγώ το βλέπω να παίζει κανονικά με τους φίλους του απλά μερικές φορές σταματάει νωρίτερα από τα άλλα. Άλλωστε δεν χάλασε ο κόσμος αν δεν βγαίνει πρώτος στα παιχνίδια. Μπορεί αύριο να γίνει σημαιοφόρος ή απουσιολόγος στην τάξη του. Μπορεί αύριο να δημιουργήσει μια νέα εφεύρεση και να γίνει πάμπλουτος. Ναι μπορεί... αλλά το πιθανότερο είναι ότι δεν θα προλάβει να χαρεί την επιτυχία του.\nΗ διαδικασία εξάντλησης των β-παγκρεατικών κυττάρων ξεκινάει ήδη από την παιδική ηλικία κάθε φορά που το παιδί τρώει για κολατσιό ένα κρουασάν στο σχολείο ή ένα παγωτό πύραυλο το απόγευμα ή συνοδεύει στην οικογενειακή παραγγελία πίτσας στη βραδινή παραγγελία. Όταν το μεγαλύτερο μέρος από αυτά τα κύτταρα εξαντλείται , τότε το βάρος της παραγωγής ινσουλίνης επιφορτίζεται από τα εναπομείναντα, μέχρι που στο τέλος έχουμε αυτό που αργότερα θα λέμε «κύρωση της λειτουργίας διαχείρισης γλυκόζης του παγκρέατος». Αν είχα να διαλέξω μεταξύ του αν το παιδί μου ως ενήλικας θα πάθει κύρωση του ύπατος από το καθημερινό αλκοόλ ή από το να πάθει διαβήτη το υπέρβαρο κορμάκι του που πάχυνε από τα πολλά γλυκά και θερμιδογόνα φαγητά, μάλλον θα δυσκολευόμουνα να πάρω την απόφαση. Αν μπορώ σήμερα να επιλέξω να μην οδηγήσω άθελά του το παιδί μου να μην πάθει Διαβήτη, τότε γιατί εξακολουθώ να του δίνω καθημερινά γλυκά και άλλες τροφές με πολλούς υδατάνθρακες και λίπη.\nΕμείς όλοι οι επιστήμονες πτυχιούχοι διατροφολόγοι είμαστε άριστα εκπαιδευμένοι στο να βοηθήσουμε στην αλλαγή των διατροφικών συνηθειών της οικογένειας γιατί τελικά... «Τα παιδιά δεν χρειάζονται διαιτολόγο. Γονείς που να τρέφονται σωστά θέλουν».


Όλα Τα Παράξενα: Τα πλεονεκτήματα να είσαι…χονδρός!\nΤα πλεονεκτήματα να είσαι…χονδρός!\nΓιατί πρέπει να είσαι χοντρός...\n1.Γιατί δεν χρειάζεται να πετάς το φαγητό σου, ούτε να έχεις τάπερ για να το αποθηκεύεις.\n2.Γιατί μπορείς να παραγγείλεις μενού τριών ατόμων ακόμα και αν...\nείσαι μόνος σου.\n3.Γιατί εκτιμάς την προσφορά της πιτσαρίας 2+1 .\n4.Γιατί κανένας δεν θα προτιμήσει να κάτσει δίπλα σου στο αστικό, ούτε και να μπει μαζί σου στο ασανσέρ.\n5.Γιατί δεν χρειάζεται να κοπανιέσαι όλο τον χειμώνα στα γυμναστήρια για να βγεις στην παραλία, θα τραβήξεις την προσοχή όλων έτσι κι αλλιώς\n6.Γιατί θα διαπρέψεις ως σεφ ή ως ζαχαροπλάστης , ακόμα και ως πολιτικός.\n7.Γιατί μπορείς να χρησιμοποιήσεις τα σεντόνια σου ως ρούχα.\n8. Γιατί δεν χρειάζεσαι δικαιολογίες του τύπου ότι σου ήρθε περίοδος ή ότι σου έπεσε το ζάχαρο για να φας ένα γλυκό.\n9.Γιατί θα εκτιμήσει ο άλλος τον εσωτερικό σου κόσμο, και όχι τις ωραίες σου γάμπες ή τους γυμνασμένους κοιλιακούς σου.\n10. Γιατί δεν σε παίρνει κάθε μέρα η μάνα σου τηλέφωνο να σε ρωτήσει «έφαγες σήμερα;»\nΥπάρχει και ο αντίλογος …\n«Γιατί πρέπει να είσαι αδύνατος»\n1.Γιατί θα μαγειρεύεις μια φορά και θα την βγάζεις όλη την εβδομάδα.\n2.Γιατί μπορείς να παραγγείλεις το διαιτητικό μενού και να σου αρέσει κιόλας.\n3.Γιατί εκτιμάς την προσφορά των γιαουρτιών με χαμηλά λιπαρά 2+1.\n4.Γιατί χώνεσαι παντού σαν χέλι.\n5.Γιατί είσαι από τους λίγους που βρίσκουν λόγο να κοπανιούνται στα γυμναστήρια.\n6.Γιατί θα διαπρέψεις ως μοντέλο ή ως ηθοποιός , ακόμα και ως γλάστρα στον Θέμο.\n7.Γιατί μπορείς να χρησιμοποιήσεις την μπαντάνα σου ως μπλούζα.\n8.Γιατί ακόμα και όταν σου έρθει περίοδος ή σου πέσει το ζάχαρο βολεύεσαι και με μια καραμέλα.\n9.Γιατί θα εντυπωσιαστεί ο άλλος με τις ωραίες σου γάμπες και τους γυμνασμένους κοιλιακούς σου και δεν θα προσέξει το τυχόν χαμηλό iq σου.\n10.Γιατί δεν σε παίρνει η μάνα σου κάθε μέρα τηλέφωνο να σε ρωτήσει «άρχισες επιτέλους δίαιτα;»\nΆδεια για να αυνανίζεται στο γραφείο!\nΜετά από πτήση 13 ωρών προσγειώθηκε το ηλιακό αερο...\n12χρονος επαναστάτης με... φούστα!\nΒΙΝΤΕΟ: Υποβρύχια παράσταση όπερας\nΕσείς θα πάτε διακοπές στο νησί των... ξανθών ;\nΜαγική καρέκλα που στέκεται σε ένα μόνο πόδι\nΨάρεψαν.. ένα θαλάσσιο τέρας!\nΤο αρχοντικό των φαντασμάτων (ΒΙΝΤΕΟ)


Coffeista time: Η νέα άφιξη στις Αχαρνές. Εκλεκτός καφές, εξαιρετικά προϊόντα από την οικογένεια Λυκάκη - Δυτική Όχθη\nΑρχική ΤΟΠΙΚΕΣ ΕΙΔΗΣΕΙΣ ΑΧΑΡΝΕΣ Coffeista time: Η νέα άφιξη στις Αχαρνές. Εκλεκτός καφές, εξαιρετικά προϊόντα από...\nΈνα νέο κατάστημα για καφέ και όχι μόνο άνοιξε τις πύλες του στις Αχαρνές επί της οδού Αγίας Τριάδος 79.\nΟ λόγος για το «Coffeista time», το οποίο υποδέχεται του επισκέπτες του με τον υπέροχο καφέ του και τα πλούσια και ποιοτικά προϊόντα του.\nΗ οικογένεια Λυκάκη, με τα προϊόντα ζύμης και ζαχαροπλαστικής, επένδυσε σ΄ έναν μοντέρνο και όμορφο χώρο, με μοναδικό design στον οποίο ετοιμάζει εξαιρετικής ποιότητας καφέ και επιπλέον έχει πεντανόστιμες μπαγκέτες και φυσικά σφολιάτες-ζύμες, γλυκά και πολλά άλλα!\nΗ φιλοσοφία του Coffeista time είναι η δημιουργίας μιας νέας σχέσης με το κοινό που σίγουρα θα αγαπηθεί!\nΚάντε μία στάση στο «Coffeista time»!\nΑγίας Τριάδος 79


Μπρόκολο το ....βιταμινούχο\nΘΕΜΑ: Μπρόκολο το ....βιταμινούχο\nΜπρόκολο το ....βιταμινούχο\t7 Χρόνια, 11 Μήνες πριν\t#2104\nΤα παιδιά απωθούνται από τη μυρωδιά και οι μεγάλοι το θέλουν στο τραπέζι γιατί είναι συνώνυμο της καλής υγείας και δείγμα μιας προσεγμένης διατροφής.\nΟ λόγος για το μπρόκολο, το ταπεινό χειμωνιάτικο λαχανικό με την όμορφη στρογγυλεμένη κόμη, που τα τελευταία χρόνια έχει εγκατασταθεί για τα κλα΄στο ψυγείο μας.\nΕπιστημονικές έρευνες απέδειξαν, εδώ και χρόνια, ότι είναι σπουδαία πηγή βιταμίνης C, ότι περιέχει βιταμίνες της οικογένειας Β, βιταμίνη Α, φολικό οξύ καθώς και πολλά μέταλλα και ιχνοστοιχεία, που είναι απαραίτητα για τον οργανισμό.\nΠαρόλο που το 91% του όγκου του είναι νερό, συγκεντρώνει τουλάχιστον δώδεκα φυτοχημικές ουσίες που παρουσιάζουν αντικαρκινικές ιδιότητες.\nΕπιδημιολογικές μελέτες σε όλο τον κόσμο συσχέτισαν την κατανάλωσή του με μειωμένα επεισόδια καρκίνων του στήθους, του στομάχου, του πνεύμονα, του τραχήλου, του δέρματος, του στόματος, του φάρυγγα, του οισοφάγου, του λάρυγγα κ.α.\nΠαράλληλα, βοηθά στην "εξόντωση" του ελικοβακτηριδίου του πυλωρού, που είναι η αιτία του έλκους στο στομάχι, ενώ έρευνες έχουν δείξει ότι προστατεύει και από αλλεργικά ξεσπάσματα.\nΒέβαια, για να ωφεληθούμε από τις ιδιότητές του, πρέπει να το βάλουμε στο τραπέζι μας τουλάχιστον δύο φορές την εβδομάδα και να αγοράζουμε αυτό που έχει στιβαρό σώμα και έντονο χρώμα στο μπουκέτο.\nΑυτά με την κιτρινισμένη κόμη δείχνουν ότι είναι πολυκαιριασμένα.\nΓια να το συντηρήσουμε, το τυλίγουμε σε χαρτί κουζίνας και έπειτα το βάζουμε σε σακούλα με τρύπες ώστε να αερίζεται.\n΄Οταν το μαγειρεύουμε...\n* Με το βράσιμο, το μπρόκολο χάνει το 66% των συστατικών του, οπότε καλύτερα να το φτιάξουμε στον ατμό.\n* Τρώγεται όμως και ωμό, σε σαλάτες, αν το βάλουμε δέκα δεύτερα σε βραστό νερό για να σπάσει η σκληράδα του και αμέσως μια βουτιά σε κρύο νε΄ρο, για να μην αλλοιωθεί το χρώμα του.\n* Αν το αναμείξουμε με ζυμαρικά, φέτα, κάππαρη και κόκκινη πιπεριά Φλωρίνης, μπορούμε να φτιάξουμε μια δροσερή και χορταστική σαλάτα, στην οποία προσθέτουμε λίγο ελαιόλαδο και ξίδι.\n* Πού ενδιαφέρουσα είναι η γευστική διάσταση που παίρνει όταν το σοτάρουμε στο τηγάνι με λίγο λάδι.\nΠαραμένει χυμώδες, αν και μαλακώνει κάπως, ενώ ταυτόχρονα δίνει μια έντονη γεύση που δεν θυμίζει καθόλου το βραστό μπρόκολο.\n* Μπορεί να το σερβίρεται μαζί ε άλλα ψητά λαχανικά και να το συνοδεύσετε με μια γλυκόξινη σάλτσα.\nΤελευταία διόρθωση: 7 Χρόνια, 11 Μήνες πριν από sourta-ferta.


Καβάλα: Τραγωδία στην άσφαλτο -Ένας νεκρός σε φρικτό τροχαίο | Newsbomb Cyprus\nΤο τροχαίο δυστύχημα έγινε στην περιοχή του δήμου Παγγαίου στην Καβάλα, με αυτοκίνητο στο οποίο επέβαιναν δύο άνδρες.\nΟ οδηγός έχασε τον έλεγχο του οχήματος για άγνωστο λόγο και αυτό εξετράπη της πορείας του, στην περιοχή Σιδηροχωρίου. Αποτέλεσμα ήταν το όχημα να διαλυθεί με τους δύο επιβάτες του να βρίσκονται εγκλωβισμένοι στα συντρίμμια του.\nΣτο σημείο έφτασαν 3 πυροσβέστες με ένα όχημα και επιχείρησαν να απεγκλωβίσουν τους δύο επιβάτες. Όταν το έκαναν, βρήκαν τον έναν τραυματία και τον άλλο χωρίς τις αισθήσεις του. Στο νοσοκομείο που διακομίστηκε, διαπιστώθηκε ο θάνατός του.


Ιουνίου | 2017 | ΙΔΟΥ\nMonthly Archives: Ιουνίου 2017\tΕρώτηση με απάντηση… Τι καλά!!!\n‘Ο δάσκαλος είναι μια πισίνα, όπου μπορείς να μάθεις να κολυμπάς. Όταν το μάθεις, όλοι οι ωκεανοί είναι δικοί σου’.\nΈτσι ήταν και ο δικός μου ο δάσκαλος!!!\nΤώρα πια, όχι μόνο κολυμπώ, αλλά κάνω και μακροβούτια!!!\nΚαι καθώς, πριν κάποιες μέρες, ήμουν σε ένα από αυτά τα μακροβούτια, κατάλαβα για άλλη μια φορά την απάντηση στο ερώτημα ‘ποιός φταίει’…\nΌταν βρίσκομαι σε κατάσταση ύπνωσης, που σημαίνει ότι ενεργώ με βάση την εσφαλμένη μου προσωπικότητα και δεν έχω αίσθηση του τι δημιουργώ στους ψυχισμούς άλλων ανθρώπων όταν μιλάω, τι πρέπει να περιμένω από αυτούς;\nΔεν είναι φυσικό, να περιμένω τις αντιδράσεις τους στις λανθασμένες δράσεις μου;\nΚαι τότε, αφού οι άλλοι αντιδρούν με τον δικό τους τρόπο, που πιθανόν να είναι προσβλητικός, γιατί δεν σκέφτομαι ότι ΕΓΩ ήμουν η πρώτη που τους προσέβαλα και αυτοί απλά απάντησαν;\nΟπότε σκέφτομαι το εξής…\nΠότε επιτέλους θα πάψω να βλέπω τις αντιδράσεις των άλλων και θα αρχίσω να βλέπω τις δικές μου δράσεις;\nΠότε επιτέλους θα πάψω να βλέπω τα αποτελέσματα και θα αρχίσω να βλέπω τις αιτίες που τα προκαλούν;\nΠότε επιτέλους θα πάψω να πληγώνομαι από άλλους και θα αρχίσω να ‘πληγώνω’ με την θέλησή μου τον ‘λάθος’ εαυτόν μου;\nΠότε θα πάψω να κριτικάρω τους γύρω για όσα θα όφειλα να κριτικάρω ΠΡΩΤΑ εμένα;\nΠότε θα πάψω να δρω υπνωτισμένα, ώστε να μην ενοχλώ κανέναν;\nΠόσο πια αργώ να καταλάβω την αναγκαιότητα της αλλαγής;\nΓιατί επιστρέφω στα ίδια και τα ίδια, χωρίς σταματημό;\nΓιατί δεν βαρέθηκα ακόμα να παρατηρώ τους άλλους και να αρχίσω να παρατηρώ με σοβαρότητα τον εσωτερικό μου κόσμο;\nΠόσο θέλω ακόμα για να Συνειδητοποιήσω ότι οι άλλοι αποτελούν την δικιά μου αντανάκλαση; Και εάν είναι ‘εκτός τόπου και χρόνου’, αυτό ισχύει πρωτίστως για εμένα;\nΠότε επιτέλους θα αρχίσω να ‘δέχομαι με ευχαρίστηση τις δυσάρεστες εκδηλώσεις των ομοίων μου’, όπως εύστοχα έγραψε και ο δάσκαλός μου;\nΚαι πως σε τίποτα δεν φταίνε οι άλλοι, εάν ΕΓΩ είμαι αυτή που τους έχω προκαλέσει; Που σημαίνει ότι ΕΓΩ φταίω;\nΟ Δρόμος είναι δύσκολος, γιατί τα βέλη πρέπει να κατευθυνθούν επάνω μας, από εμάς τους ίδιους…\nΟ Δρόμος είναι ανηφορικός και όσο και να το αποφεύγουμε, η πραγματικότητα είναι μία…\nPosted by iro στο 16 Ιουνίου 2017 in Σκέψεις\nΌπως σας έχω γράψει παλιότερα, υπήρξα μέλος ενός εσωτεριστικού σωματείου που δεν υφίσταται πια… Παρόλα αυτά, οι διδαχές που έχω εισπράξει με συνοδεύουν και θα με συνοδεύουν για όλη μου την ζωή, γιατί έχω καταλάβει ότι συμπεριλαμβάνουν όλα όσα έχουν ειπωθεί και γραφεί από αρχαιοτάτων ετών μέχρι σήμερα, πάνω σε θέματα πνευματικά και όχι μόνο!!!\nΠαρατηρώ όμως ότι, ενώ εγώ προσωπικά πιστεύω ακράδαντα ό,τι όποια πέτρα και να σηκώσω θα βρω αυτές τις διδαχές από κάτω, υπάρχουν άτομα που δεν έχουν την ίδια με εμένα αντίληψη…\nΚαι αυτό γιατί, όπως έχω καταλάβει, έχουν ‘μπλοκάρει’ στην διαχωριστικότητα και δεν έχουν εισπράξει την ενότητα που αυτή η διδασκαλία περίτρανα περιγράφει σε όλο της το εύρος!!!\nΜε πρόσφατο παράδειγμα αυτό της Αγάπης!!!\nΟ όρος αυτός, αν και είναι ταυτόσημος με τον όρο Συνείδηση, δεν σημαίνει ότι η Αγάπη δεν μπορεί να βιωθεί από άτομα που δεν έχουν καταφέρει ακόμα να ξυπνήσουν και να είναι Συνειδητά…\nΗ Αγάπη πρέπει να είναι, όπως προσωπικά εγώ πιστεύω και το έχω ήδη αναφέρει, το όνομα του Δημιουργού!!!\nΜε βάση αυτήν δημιούργησε και αυτήν μας εμφύτευσε μέσα στην καρδιά μας, για να την ζούμε και να την αισθανόμαστε, όπως Αυτός την ζει και την αισθάνεται για όλους και για όλα, χωρίς διακρίσεις!!!\nΕάν αυτό δεν μας συμβαίνει ή εάν μας συμβαίνει κάπου κάπου, δεν είναι υπαίτιος ο Δημιουργός, ούτε τα εξωτερικά συμβάντα, αλλά ούτε και οι άλλοι άνθρωποι…\nΥπαίτιοι είμαστε εμείς που δεν έχουν φτάσει να καταλάβουμε την εκπληκτική αυτήν έννοια της Αγάπης και δεν την έχουμε ενστερνιστεί και κάνει βίωμα στην καθημερινότητά μας!!!\nΗ Αγάπη μοιράζεται χωρίς ανταπόδοση!!!\nΗ Αγάπη είναι η ζωή που πάλλεται!!!\nΗ Αγάπη είναι η ανάσα στο 24ωρό μας!!!\nΗ Αγάπη δίνει χαρά σε όλους!!!\nΗ Αγάπη είναι η κληρονομιά μας!!!\nΣτην Αγάπη δεν υπάρχουν προϋποθέσεις!!!\nΣτην Αγάπη δεν υπάρχουν διακρίσεις!!!\nΜε την Αγάπη ξεχνάς το δικό ΜΟΥ…\nΜε την Αγάπη δεν αισθάνεσαι ΠΙΟ…\nΗ προσφορά της είναι καθήκον μας!!!\nPosted by iro στο 5 Ιουνίου 2017 in Σκέψεις


Φώφη Γεννηματά: Η αυτοδιοίκηση κράτησε την Ελλάδα όρθια - EPIRUS TV NEWS\nEpirus TV NEWS 10/04/2016 05:09:00 μ.μ.\nΚάνω εδώ μια παρένθεση, για να πω ότι το ζήτημα με την Αυτοδιοίκηση είναι να στηριχτεί από εδώ και πέρα, και να στηριχτεί και με πόρους αλλά και με επιπλέον μεταβίβαση αρμοδιοτήτων και όχι να ελεγχθεί, όπως φάνηκε με το διορισμό Γραμματέων. Αντιδράσαμε όλοι άμεσα χωρίς καμία καθυστέρηση και αποτρέψαμε αυτή την εξέλιξη. Παρότι λένε ότι δεν ήταν στα σχέδια να γίνει, θεωρώ πως πρέπει να είμαστε όλοι σε εγρήγορση, γιατί αυτό είναι και αντιδημοκρατικό και αντισυνταγματικό και σε καμία περίπτωση δεν πρέπει να γίνει πράξη.\n*Μετά τη συνάντηση της Φ. Γεννηματά με το Δήμαρχο ακολούθησε σύσκεψη με το Δημοτικό Συμβούλιο και τους φορείς του Δήμου\nΦώφη Γεννηματά: Η αυτοδιοίκηση κράτησε την Ελλάδα όρθια Reviewed by Epirus TV NEWS on 10/04/2016 05:09:00 μ.μ. Rating: 5


Νότια Ουαλία: Μητέρα δολοφόνησε τον 5χρονο γιό της μαζί με τον δεύτερο σύζυγό της – Τον κακοποιούσαν για μήνες\nΑρχική σελίδαHomeΝότια Ουαλία: Μητέρα δολοφόνησε τον 5χρονο γιό της μαζί με τον δεύτερο σύζυγό της – Τον κακοποιούσαν για μήνες\nΈνοχοι για τη δολοφονία ενός πεντάχρονου αγοριού κρίθηκαν η μητέρα, ο πατριός του και ένας 14χρος έφηβος, σε μία υπόθεση που προκαλεί σοκ και δέος. Τον δολοφόνησαν μετά από μήνες κακοποίησης, σύμφωνα με το δικαστήριο.\nΤο πεντάχρονο αγόρι δολοφονήθηκε από τη μητέρα του, τον πατριό του και έναν 14χρονο νεαρό μετά από μήνες κακοποίησης και φυλάκισης στο «μπουντρούμι» της μικρής, σκοτεινής κρεβατοκάμαρας του.\nΌταν ο Λόνγκαν Μουάνγκι πέθανε από το είδος των τραυματισμών που συνήθως συναντώνται σε άτομα που έχουν εμπλακεί σε τροχαίο ατύχημα ή πτώση από μεγάλο ύψος, η μητέρα του, ο σύντροφός της και ένας έφηβος που εμπλέκεται στην υπόθεση, προσπάθησαν να ξεφύγουν από τη δικαιοσύνη πετώντας το σώμα του σε ένα ποτάμι στη Νότια Ουαλία και τηλεφώνησε στην αστυνομία για να αναφέρει ότι φοβόταν πως είχε απαχθεί.\nΗ 30χρονη μητέρα του Άγκαραντ Ουίλιαμσον, ο σύντροφός της Τζόν Κόουλ, 40 ετών και ένας 14χρονος που λόγω ηλικίας δεν δημοσιεύθηκε το όνομά του, καταδικάστηκαν για το αποτρόπαιο έγκλημα.\nΤο αγοράκι είχε 56 εξωτερικά τραύματα όταν βρέθηκε σε ποτάμι της Νότιας Ουαλίας τον περασμένο Ιούλιο.\nΕβδομάδες πριν πεθάνει, υπέστη κάταγμα της κλείδας, αλλά δεν μεταφέρθηκε για θεραπεία. Και οι τρεις κατηγορούμενοι κατηγορήθηκαν επίσης για διαστρέβλωση της πορείας της δικαιοσύνης.\n«Μου αρέσει να ρίχνω μπουνιές στο κεφάλι παιδιών»\nΟ Κόουλ, ο οποίος καταγράφηκε σε κάμερα κλειστού κυκλώματος να μεταφέρει το σώμα του Λόγκαν στον ποταμό Όγκμορ ενώ τον ακολουθούσε ο έφηβος, παραδέχτηκε την κατηγορία. Ο νεαρός, ο οποίος δεν κατέθεσε, είχε ακουστεί νωρίτερα να τραγουδά: «Λατρεύω τα παιδιά, αγαπώ τα παιδιά, μου αρέσει να χτυπάω μπουνιές στο κεφάλι των παιδιών, μου προκαλεί οργασμό».\nΟ πατέρας του Λόγκαν Μπεν Μουάνγκι, βρισκόταν στο δικαστήριο για την ετυμηγορία που μόλις ανακοινώθηκε η Ουίλιαμσον ούρλιαζε «όχι, όχι, όχι». Η δικαστής διέκοψε τη διαδικασία για να του πει να σωπάσει. «Από σεβασμό προς τον γιο σας παρακαλώ να είστε ήσυχη κατά την έκδοση της απόφασης», είπε.\nΜιλώντας στη συνέχεια σε δημοσιογράφους ο πατέρας του είπε οτι ο Λόγκαν ήταν το «πιο όμορφο αγόρι και ο κόσμος θα είναι ένα πιο κρύο και σκοτεινό μέρος χωρίς το χαμόγελό του και την ευτυχισμένη του ενέργεια. Τον αγάπησα τόσο πολύ και με κάποιο τρόπο πρέπει να ζήσω τη ζωή μου γνωρίζοντας ότι δεν θα τον δω ποτέ να μεγαλώνει».\nΤο φρικτά βασανιστήρια του 5χρονου\nΤο παιδί, γνωστό και ως Λόγκαν Ουίλιαμσον, βρέθηκε πεταμένο στο ποτάμι κοντά στο χωριό του Σαρν στο Μπρίτζεντ στις 31 Ιουλίου του περασμένου έτους. Φορούσε πιτζάμες και λέγεται ότι είχε υποστεί μια «βίαιη και διαρκή επίθεση».\nΌταν πέθανε, βρισκόταν σε απομόνωση για 10 ημέρες αφού είχε βρεθεί θετικός στην COVID-19 και του φέρονταν σαν «κρατούμενο», είπε η εισαγγελία. Οι Αρχές είπαν οτι εξαφανίστηκε από τα μάτια των αρχών, με την οικογένειά του να χρησιμοποιεί την πανδημία ως πρόσχημα για να τον κρύψει και να τον κακοποιήσει.\nΟι αστυνομικοί είπαν ότι η «αυστηρότητα και η έλλειψη τύψεων των κατηγορουμένων φάνηκε από τις προσπάθειές τους να συγκαλύψουν το έγκλημα και τον επακόλουθο ιστό ψεμάτων και εξαπάτησης που ακολουθήσε».\nΟι γιατροί παρέπεμψαν την υπόθεση την αστυνομία όταν ο Λόγκαν υπέστη κάταγμα στο χέρι τον Αύγουστο του 2020. Η μητέρα του είπε ότι έπεσε από τις σκάλες. Αργότερα, είπε σε μια φίλη της ότι ο νεαρός ομολόγησε ότι έσπρωξε τον Λόγκαν κάτω από τις σκάλες, αλλά μόλις τον Ιανουάριο του περασμένου έτους το είπε στην αστυνομία.\nΜέχρι τον Μάρτιο, ο Λόγκαν και ένα μικρότερο αδερφάκι είχαν το δικό τους κοινωνικό λειτουργό, τον Ιούνιο όμως, τον μήνα πριν πεθάνει, η οικογένεια αφαιρέθηκε από το μητρώο προστασίας των παιδιών. Τον κρατούσαν φυλακισμένο στο μικρό του υπνοδωμάτιο, ένα δωμάτιο σαν μπουντρούμι, με τις κουρτίνες κλειστές και κάγκελα που τον εμποδίζαν να κυκλοφορεί.\nΌταν το σώμα του εξετάστηκε, ήταν μελανιασμένο, γδαρμένο και γρατσουνισμένο από το κεφάλι μέχρι τα νύχια, με περισσότερα από 50 σημεία τραυματισμού – και πολλά άλλα μεμονωμένα τραύματα – καταγεγραμμένα. Υπέστη βλάβη στον εγκέφαλο, το συκώτι και το στομάχι. Οι ειδικοί είπαν ότι ο θάνατός του ήταν αργός και επώδυνος.


ΔΕΙΤΕ ΓΙΑΤΙ ΤΡΕΜΟΥΝ ΤΗΝ ΕΠΑΝΟΔΟ ΤΟΥ ΛΑΛΙΩΤΗ - Ξυπνήστε ρε\n8/21/2017 02:00:00 μ.μ.\nΤΡΕΜΟΥΝ ΤΗΝ ΕΠΑΝΟΔΟ ΤΟΥ ΛΑΛΙΩΤΗ ΚΑΙ ΔΕΝ ΤΟ ΚΡΥΒΟΥΝ !!!\nΑνώνυμος 21 Αυγούστου 2017 - 2:18 μ.μ.\nΟ Γκέμπελς μπροστά σε αυτό το αρχιδι είναι μαθητούδι.\nΠρωτομάστορας της λασπολογίας και της συκοφαντίας.\nΈπρεπε να βρίσκεται στη φυλακή όπως όλοι όσοι στελέχωσαν τις κυβερνήσεις ΠΑΣΟΚ.\nΑνώνυμος 21 Αυγούστου 2017 - 2:25 μ.μ.\nχμμμ αμ'για ταυτ' κλαπαναριζανε τα αρκιδιαμ ολη την νυχτα και ελεγα κ'έγω μην ειν' απο την αλλαη του καιρου? μην ειν' κανενα σημα απο το υπερ περαν το εστειλ' ου απατενας πρακτορας της c.i.a και του ροτσιλντ?...κγλακ γκλανγκ ολ' την υχτα παιδια μου χτυποαγαν τά'αρκιδιαμ δεν μπορουσα να τα κανω ζαφτ'σας λεου......αιιι νυχτα κι'αυτη!!!!!\nΑΣΕ ΣΤΡΑΤΗΓΕ ΛΕΓΑΜΕ (ΑΠΛΟΙ ΟΠΛΙΤΕΣ ΤΟΥ ΕΑΤ/ΕΣΑ ΕΜΕΙΣ ΤΟΤΕ) ΤΑ ΤΟΥΣ ΤΕΛΕΙΩΣΟΥΜΕ ΣΕ 2 ΩΡΕΣ ΟΛΟΥΣ ΤΟΥΣ ΑΥΡΙΟ ΘΑ ΤΟΥΣ ΒΡΟΥΜΕ ΜΠΡΟΣΤΑ ΜΑΣ....ΟΧΙΙΙ ΠΑΙΔΙΑ ΜΟΥ ΕΛΕΓΕ Ο ΣΤΡΑΤΗΓΟΣ....ΠΕΘΑΝΕ ΣΤΗΝ ΦΥΛΑΚΗ ΜΕΧΡΙ ΤΕΛΟΥΣ....


ΑΡΧΙΚΗ • ΚΟΙΝΩΝΙΑ • ΚΟΙΝΩΝΙΑ • Χάος και δύσκολη περίοδος η θητεία Χαμπιαούρη\nΩς τη μελανότερη περίοδο του υπουργείου Παιδείας, ως χάος και γενικότερα ως μια δύσκολη στιγμή για την εκπαίδευση, χαρακτηρίστηκε από δάσκαλους και καθηγητές η θητεία του Κώστα Χαμπιαούρη. Πλέον, ΠΟΕΔ, ΟΕΛΜΕΚ και ΟΛΤΕΚ αναμένουν τις κινήσεις του νέου υπουργού Παιδείας, Πρόδρομου Προδρόμου και εκφράζουν τις ελπίδες τους για μια καλύτερη συνεργασία.\nΕιδικότερα, ο πρόεδρος της ΠΟΕΔ, Φίλιος Φυλακτού, ανέφερε σε ανάρτησή του στο Facebook: «Η Παιδεία του τόπου χρειάζεται πρωτίστως όραμα. Όχι λόγια και ανούσιες διακηρύξεις. Προσβλέπουμε σε μια νέα αρχή με προσανατολισμό προς τις σωστές και αναγκαίες αλλαγές, προς όφελος όλων των παιδιών. Η μελανότερη περίοδος της κατηφόρας και αποδιοργάνωσης του υπουργείου Παιδείας έχει λήξει μετά από τους τραγικούς 20 μήνες υπουργίας του κ. Χαμπιαούρη!\nΧρειάζεται χρόνος, νηφαλιότητα, συνεργασία και όραμα. Καλή επιτυχία κύριε Πρόδρομε Προδρόμου. Προσβλέπουμε σε ειλικρινή, έντιμη και αγαστή συνεργασία στο δύσκολο έργο που αναλαμβάνετε, ιδιαίτερα μετά το χάος που έχει προκληθεί από τον προκάτοχό σας». Ως μια δύσκολη περίοδο, χαρακτήρισε τη θητεία Χαμπιαούρη ο πρόεδρος της ΟΛΤΕΚ, Παναγιώτης Λυσάνδρου. «Ιδίως, εξαιτίας των γεγονότων του καλοκαιριού του 2018. Ωστόσο, αυτό ανήκει στο παρελθόν και ευελπιστούμε ότι με τον νέο υπουργό, ο οποίος είναι έμπειρος πολιτικός και γνώστης των θεμάτων Παιδείας, ότι θα έχουμε μια πολύ καλή συνεργασία».\nΔΕΙΤΕ ΑΚΟΜΗ: Παραδοχή Χαμπιαούρη για το φιάσκο των τετράμηνων και οι τιμωρίες μαθητών\nΑπό την πλευρά του, ο πρόεδρος της ΟΕΛΜΕΚ, Κώστα Χατζησάββας, θέλησε να μην σχολιάσει τη θητεία Χαμπιαούρη. Ωστόσο, ευχήθηκε στον νέο υπουργό Παιδείας «κάθε επιτυχία στο δύσκολο έργο που αναλαμβάνει στην κρίσιμη αυτή περίοδο, όπου αρκετά εκπαιδευτικά ζητήματα είναι ανοιχτά, με αποκορύφωμα τη νέα μορφή αξιολόγησης των μαθητών. Ευελπιστούμε σε μία αγαστή και εποικοδομητική συνεργασία προς όφελος της δημόσιας Παιδείας.\nΑναμένουμε να συναντηθούμε το συντομότερο δυνατό για μία γενική συζήτηση και για ανταλλαγή απόψεων, επί διαφόρων εκπαιδευτικών ζητημάτων». Επιπλέον, σημείωσε ότι περιμένουν το συντομότερο δυνατό πρωτοβουλία για διάλογο με όλους τους εμπλεκόμενους φορείς, ειδικά για το ζήτημα της νέας αξιολόγησης των μαθητών, έτσι ώστε να αποκλιμακωθεί η ένταση της περιόδου. Με στόχο τον καλύτερο δυνατό τρόπο αξιολόγησης των μαθητών, προς όφελος πρωτίστως των μαθητών.\nΑΘΛΗΤΙΚΑ: Στα… δάχτυλα η διαφορά ψήφων Μέσι και Φαν Ντάικ, πολύ πίσω...


Το "αξιοθέατο" του Αιγίου. Η δυσοσμία φτάνει... μέχρι την Αθήνα. Σε κίνδυνο η υγεία των κατοίκων εδώ...ζεις\nΤραγική είναι η κατάσταση που επικρατεί, εδώ και μεγάλο χρονικό διάστημα, στο Αίγιο και στις υπόλοιπες κωμοπόλεις του Δήμου Αιγιαλείας\nαπό τους χιλιάδες τόνους σκουπιδιών που πλέον αναδεικνύονται ως “το αξιοθέατο” της περιοχής.\nΤα σκουπίδια έχουν σχηματίσει παντού λόφους, στους δρόμους, στις πλατείες, στους κοινόχρηστους χώρους, στις όχθες των ποταμών και στις παραλίες, λόγω αδυναμίας του ΧΥΤΑ Αιγείρας να τα δεχθεί.\nΗ οσμή είναι έντονη και οι κάτοικοι ανησυχούν για τις επιπτώσεις στη δημόσια υγεία, καθώς επικρατούν υψηλές θερμοκρασίες.\nΟ Ιατρικός Σύλλογος Αιγίου κρούει τον κώδωνα του κινδύνου, καθώς το πρόβλημα αναμένεται να γίνει ακόμα εντονότερο με την άφιξη των καλοκαιρινών εκδρομέων.\nΠερισσότεροι από δέκα φορείς διοργάνωσαν συλλαλητήριο αντιδρώντας στην κατάσταση στην οποία έχει περιέλθει ο δήμος, με τα βουνά σκουπιδιών να συσσωρεύονται ακόμα και δύο μήνες στα πεζοδρόμια.\nΈρχεται ένα μαγευτικό θέαμα που δεν μπορεί να περάσει απαρατήρητο…


Αρχική σελίδαΔιακοπές: ‘Aπιαστο όνειρο…\nΜνημόνιο εξετελέσθη: Και γδαρμένοι\nκαι «επιλεκτικώς» χρεοκοπημένοι!\nΑυτοί, βέβαια, που κατηγορούν τους....\nαπεργούς ως «σαμποτέρ» (!) του τουρισμού, στην πραγματικότητα αγωνιούν μη θιγούν τα κέρδη τους.\nΩς εκ τούτου, τα μονοπώλια το τελευταίο για το οποίο ενδιαφέρονται είναι για…\nτο πώς (δίκαια πάντα) θα… μοιράσουν σε όλη την ελληνική κοινωνία τα οφέλη από την προσέλκυση τουριστών στη χώρα.\nΕνα μέρος της αλήθειας, για τη μετατροπή του δικαιώματος στις διακοπές σε είδος… πολυτελείας για τον ελληνικό λαό, καταγράφεται στις ετήσιες έρευνες για την τουριστική συμπεριφορά των Ελλήνων.\nΤα πορίσματα των σχετικών ερευνών – το φροντίζουν τα κανάλια των εφοπλιστών – «θάβονται» επιμελώς. Πρόκειται για τα ίδια τηλεοπτικά δίκτυα που «αγανακτούν» με την… υπονόμευση του τουρισμού από τις διαδηλώσεις και τις απεργίες.\n4. Μόλις το 2,9% δήλωνε ότι μπορεί να κάνει περισσότερες και πιο άνετες διακοπές απ’ ό,τι πριν ένα χρόνο.\nΤα στοιχεία – επαναλαμβάνουμε – είναι περσινά. Εχει κανείς την εντύπωση ότι φέτος, μετά τα «μεσοπρόθεσμα», τους εφαρμοστικούς, τη νέα φοροεπιδρομή, ότι τα πράγματα έχουν… βελτιωθεί;\nΑλλά οι υπεύθυνοι, οι ένοχοι γι’ αυτήν την κατάσταση, οι«τουρίστες» – απάτριδες του κεφαλαίου, με προεξάρχοντες τους εφοπλιστές – «εθνικούς ευεργέτες»,\nΣυκοφαντίες που είναι ευθέως ανάλογες των παχυλών επιχορηγήσεων με τις οποίες το κράτος – το ίδιο κράτος που περικόπτει τα επιδόματα κοινωνικού τουρισμού – φροντίζει να γεμίζει τα ταμεία των καπιταλιστών του κλάδου.\nΕίναι χαρακτηριστικό ότι μόνο από τον περσινό Απρίλη, με τον ένα ή τον άλλο τρόπο (επιδοτήσεις, ασφαλιστικές απαλλαγές κ.λπ.), η κυβέρνηση έχει χαρίσει στους κυρίους αυτούς πάνω από 113 εκατομμύρια ευρώ…


Απειλεί η αλ Κάϊντα την Μιανμάρ για τον διωγμό των Ροχίνγκια | HOT and NEW\nΑπειλεί η αλ Κάϊντα την Μιανμάρ για τον διωγμό των Ροχίνγκια\n13/09/2017 21/03/2021 hotandnew\nΣε παν- μουσουλμανική υποστήριξη των Ροχίνγκια καλούν τους ομόθρησκους τους οι μαχητές της αλ Κάϊντα και απειλούν την Μιανμάρ με «τιμωρία» για τα «εγκλήματά» της.\nΟι Ροχίνγκια τελούν υπό διωγμό στη Μιανμάρ και τουλάχιστον 400.000 έχουν καταφύγει στο Μπανγκλαντές.\nΗ Ισλαμιστική οργάνωση, χαρακτηρίζει βάρβαρη τη μεταχείριση που δέχονται οι διωκόμενοι και τονίζει ότι δεν πρέπει να μείνει ατιμώρητη. Καλεί τους μουσουλμάνους όλου του κόσμου να στηρίξουν τους ομοθρήσκους τους της Μιανμάρ προσφέροντάς τους βοήθεια, όπλα και «στρατιωτική υποστήριξη».\n«Η κυβέρνηση της Μιανμάρ θα πρέπει να δοκιμάσει αυτό που δοκίμασαν οι μουσουλμάνοι αδελφοί μας», προστίθεται στην ανακοίνωση. «Καλούμε όλες τους αδελφούς μας μουτζαχεντίν στο Μπανγκλαντές, την Ινδία, το Πακιστάν και τις Φιλιππίνες να ξεκινήσουν για την Βιρμανία (Μιανμάρ) για να βοηθήσουν τους μουσουλμάνους αδελφούς τους και να πραγματοποιήσουν όλες τις απαραίτητες προετοιμασίες -εκπαίδευση και τα λοιπά- για να αντισταθούν σε αυτή την καταπίεση», αναφέρει η οργάνωση.\nΗ Μιανμάρ υποστηρίζει ότι οι δυνάμεις ασφαλείας της πραγματοποιούν μια νόμιμη εκστρατεία εναντίον «τρομοκρατών», τους οποίους κατηγορεί για επιθέσεις εις βάρος της αστυνομίας, του στρατού και αμάχων. Επιπλέον έχει προειδοποιήσει για βομβιστικές επιθέσεις σε πόλεις και το κάλεσμα της αλ Κάιντα πιθανόν να εντείνει αυτές τις ανησυχίες.\nΣτο μεταξύ, ο βοηθός του Ύπατου Αρμοστή της υπηρεσίας του ΟΗΕ για τους πρόσφυγες, στη διάρκεια επίσκεψής του σε προσφυγικό καταυλισμό στο Μπανγκλαντές δήλωσε πως οι ανθρωπιστικές οργανώσεις θα πρέπει να επιταχύνουν «μαζικά» τις επιχειρήσεις τους για την βοήθεια των ήδη 400.000 προσφύγων Ροχίνγκια, που έχουν καταφύγει στο Μπανγκλαντές, ενώ το χρηματικό ποσό που απαιτείται για την κάλυψη των αναγκών τους έχει αυξηθεί σημαντικά.\nΤην ίδια ώρα, η ηγέτις της Μιανμάρ Αούνγκ Σαν Σου Κι γνωστοποίησε ότι δεν θα παραστεί στη σύνοδο της Γενικής Συνέλευσης των Ηνωμένων Εθνών αργότερα μέσα στον μήνα. Η βραβευμένη με Νόμπελ Ειρήνης πολιτικός δέχεται δριμεία κριτική επειδή δεν έχει υψώσει την φωνή της υπέρ των υπό διωγμό μουσουλμάνων Ροχίνγκια.\nΕκπρόσωπός της ανακοίνωσε την απόφασή της αυτή χωρίς να την αιτιολογήσει και πρόσθεσε ότι στη θέση της θα μεταβεί ο αντιπρόεδρος της κυβέρνησης Χένρι Βαν Θίο.\nΣήμερα άλλωστε αναμένεται να συγκληθεί κεκλεισμένων των θυρών το Συμβούλιο Ασφαλείας του ΟΗΕ προκειμένου να συζητήσει για την αντιμετώπιση της ανθρωπιστικής κρίσης.\nαλ Κάιντα, Μιανμάρ\n← Την 11η θέση στο γύρο κατάταξης κατέλαβε η Ποιμενίδου\nΤον Οκτώβριο η πρώτη λοταρία των αποδείξεων →\nΟι δυτικές κυρώσεις φέρνουν τώρα τον Πούτιν στη γωνία\nΤέταρτη θητεία, αλλά με μεγάλες απώλειες\n26/09/2017 21/03/2021 hotandnew


Νίκησαν και οι νεάνιδες στην τελευταία αγωνιστική του πρωταθλήματος\nΣτο τέλος της βραδιάς έγινε και ο αγώνας στην κατηγορία των νεανίδων, όπου τα κορίτσια του ομίλου αντιμετώπισαν τις νεάνιδες του Διαγόρα.\nΤο Σάββατο 5 Μαρτίου και μετά τα παιχνίδια των παγκορασίδων αγωνίστηκαν οι κορασίδες με την αντίστοιχη ομάδα του Διαγόρα.\nΔράση ξανά για τα κορίτσια του Α.Ο. Αθλοπαιδιών Κω\nΠρωτάθλημα ξανά για τα κορίτσια του Α.Ο. Αθλοπαιδιών. Οι ομάδες του ομίλου θα φιλοξενήσουν το Σάββατο την ομάδα του Διαγόρα σε μια σειρά από αγώνες σε τρεις κατηγορίες.\nΉττα για τις νεάνιδες από την Τελχινίδα.\nΣτο παιχνίδι των νεανίδων η εικόνα των κοριτσιών αντιστράφηκε και τα κορίτσια της Τελχινίδας ήταν πιο αποφασιστικές.\nΞεκίνημα στις κορασίδες με νίκη επί του Ρ.Σ.Φ.Π. Τελχινίς\nΜε την νέα χρονιά ξεκίνησε και το πρωτάθλημα κορασίδων και η ομάδα μας φιλοξένησε την Τελχινίδα το Σάββατο 23 Ιανουαρίου στο κλειστό της πόλης.\nΜετά τις ήττες στην Ρόδο απέναντι σε Διαγόρα και Τελχινίς τα κορίτσια του Αλκιβιάδη Χατζηνικολάου κατάφεραν να πετύχουν την πρώτη τους νίκη επικρατώντας με 3-0 σετ της ομάδας του Φοίνικα στο παιχνίδι που έγινε χτες το απόγευμα στο Κλειστό γυμναστήριο Κω.\nΧωρίς νίκες αλλά με καλές εμφανίσεις τα κορίτσια\nΜε νίκες ξεκίνησαν τα αγόρια τη φετινή αγωνιστική περίοδο στο ανδρικό πρωτάθλημα. Αντίθετα τα κορίτσια στην κατηγορία των νεανίδων αν και είχαν καλή παρουσία δεν κατάφεραν να νικήσουν, πληρώνοντας κυρίως τα πολλά λάθη σε ατομικό επίπεδο.\nO Πανναξιακός νικητής στο Τουρνουά Φιλίας\nΜε απόλυτη επιτυχία πραγματοποιήθηκε το περασμένο Σαββατοκύριακο 3 κ 4 Οκτωβρίου το τουρνουά φιλίας με την συμμετοχή του Α.Ο Πανναξιακός, του Γ.Σ Διαγόρας της ΡΣΠΦ Τελχινίς και του Α.Ο Αθλοπαιδιών Κω.\nΗ Τοπική Επιτροπή Βόλεϊ Δωδεκανήσου στο πλαίσιο της ανάπτυξης του αθλήματος του βόλεϊ στην περιοχή διοργανώνει, σε συνεργασία με την Περιφέρεια Νοτίου Αιγαίου, αναπτυξιακό τουρνουά βόλεϊ στη Ρόδο 3 και 4 Οκτωβρίου.\nΠρόκριση στο Πανελλήνιο πρωτάθλημα κορασίδων για τα κορίτσια του Α.Ο. Αθλοπαιδιών Κω\nΤη μεγαλύτερη διάκριση στην ιστορία του γυναικείου βόλεϊ στο νησί μας βιώνουν τα κορίτσια του βόλεϊ αφού μετά την παραίτηση του Πολυκράτη Σάμου από τον τελικό της Ζ’ Περιφέρειας, προκρίνονται στην προημιτελική φάση του πανελληνίου πρωταθλήματος κορασίδων.